title: Larry Holmes

text: Alin jälkeen Holmes puolusti mestaruuttaan menestyksekkäästi vielä Trevor Berbickiä, Leon Spinksiä, Renaldo Snipesia, Gerry Cooneya, Randall ”Tex” Cobbia, Lucien Rodriguezia, Tim Witherspoonia ja Scott Frankia vastaan.


title: Larry Holmes

text: Holmes luopui voittamattomana WBC-liiton mestaruusvyöstään jouduttuaan erimielisyyksiin promoottori Don Kingin kanssa. Hänet kuitenkin tunnustettiin uuden IBF-liiton mestariksi, ja tätä titteliään hän puolusti vielä James Smithiä, David Beytä ja Carl Williamsia vastaan, kunnes menetti mestaruutensa 21. syyskuuta vuonna 1985 Las Vegasissa haastaja Michael Spinksille. Hävitessään ensimmäistä kertaa oli Holmes ehtinyt otella 48 kertaa ammattilaisena voittamattomana. "Ring Magazine" nimesi ottelun vuoden yllätykseksi. Holmes kohtasi Spinksin uudelleen 19. huhtikuuta 1986 Las Vegasin Hilton Hotelissa, jolloin voitto meni tuomariäänin 2–1 Spinksille. Tappion jälkeen hän ilmoitti lopettavansa uransa.


title: Larry Holmes

text: Oltuaan 1,5 vuoden ajan eläkkeellä Holmes palasi kehiin Mike Tysonia vastaan otteluun haastajana WBC-, IBF- ja WBA-liittojen maailmanmestaruudesta. Ottelu päättyi jo neljännessä erässä Tysonin voittoon teknisellä tyrmäyksellä Holmesin käytyä erän aikana kolmesti kanveesissa. Jälleen kerran Holmes ehti lopettaa uransa, mutta palasi vielä vuonna 1991 takaisin. Voitettuaan kuusi ottelua, joukossa muun muassa entinen WBO-liiton raskaansarjan maailmanmestari Ray Mercer, hän otteli 19. kesäkuuta vuonna 1992 Caesars Palacessa Evander Holyfieldiä vastaan WBC:n, WBA:n ja IBF:n mestaruudesta. Ottelu kesti täydet 12 erää, mutta voitto meni kaikin tuomariäänin Holyfieldille. 8. huhtikuuta 1995 Holmes otteli Oliver McCallia vastaan WBC-liiton maailmanmestaruudesta, mutta tälläkin kertaa hävisi tuomariäänin 3–0. Vielä 24. tammikuuta vuonna 1997 hän otteli uuden IBO-liiton mestaruudesta Brian Nelseniä vastaan Kööpenhaminassa, mutta hävisi myös tällä kertaa.


title: Larry Holmes

text: 18. kesäkuuta 1999 Holmes sai nimiinsä "Legends of Boxing Heavyweight" -tittelin voitettuaan James Smithin kahdeksannen erän teknisellä tyrmäyksellä. Tätä titteliään hän puolusti seuraavan vuoden marraskuussa Mike Weaveriä vastaan. Hän palasi nyrkkeilykehään vielä heinäkuussa 2002 ja voitti 10-eräisessä kamppailussa Eric Eschin 3–0.


title: Battrick

text: Battrick on ilmainen internetselaimella pelattava krikettimanagerointipeli. Peli on saanut runsaasti vaikutteita Hattrick-nimisestä vastaavanlaisesta jalkapallomanagerointipelistä. Battrickin on luonut Allan Fairlie-Clarke, joka tunnetaan Battrickissä BT-Allanina. Pelillä oli vuonna 2006 noin 7 000 pelaajaa.


title: Battrick

text: Pelaaja ottaa pelissä haltuunsa krikettijoukkueen, jonka jälkeen pelaajan tavoitteena on kehittää joukkuettaan treenin ja siirtojen avulla, sekä hallita talouttansa ja nousta divisioonissa valiten aina parhaimman taktiikan otteluun. Ottelut pelissä pelataan reaaliajassa. Vuonna 2006 pelin kilpailut seurajoukkueille olivat yhden päivän kriketti-liiga ja yhden päivän kriketti-cup. Joukkueet voivat myös haastaa toisiaan ystävyysotteluihin, mikäli ovat pudonneet jo cupista. Peliin luotiin myös maajoukkueet kauden 2 aikana. Maajoukkuevalmentajat valitaan aina vaaleilla käyttäjien keskuudesta.


title: Sakari Lindfors

text: Sakari Lindfors (s. 27. huhtikuuta 1966 Helsinki) on suomalainen jääkiekkomaalivahti ja maalivahtivalmentaja.


title: Sakari Lindfors

text: Lindfors edusti Suomessa aikuisten pääsarjatasolla vain HIFK:ta. Hän pelasi joukkueessa vuodet 1985–1998 ja 2000–2002. Välissä Lindfors kävi torjumassa kiekkoja ulkomailla Itävallan EC Grazissa, Ruotsin Färjestadissa ja Italian HC Milanossa. Lindfors puki pelipaidan päälleen yhteensä 670 Jääkiekon SM-liiga-otteluun ja oli torjuntavuorossa 508:ssa. Hän voitti urallaan kolme SM-mitalia, joista yksi oli kultainen.


title: Sakari Lindfors

text: Sakari Lindfors valittiin Suomen MM-joukkueeseen viidesti vuosina 1989–1993, vuoden 1991 MM-kisoissa hän ei pelannut peliäkään. Lindforsin maajoukkueuralle mahtuu 111 A-maaottelua. Vuonna 1992 Lindfors oli mukana voittamassa MM-hopeaa Prahan MM-kilpailuista. Calgaryn vuoden 1988 talviolympialaisten kisajoukkueessa Lindfors oli alun perin kotiin jäävä varamaalivahti. Jarmo Myllyksen jalkavaivojen takia hän oli kuitenkin osan aikaa paikan päällä Calgaryssä. Hän ei pelannut kisoissa otteluakaan, mutta sai ylimääräisen hopeamitalin, jonka hän luovutti Suomen Jääkiekkomuseoon. Hän ei kuitenkaan ole virallisesti olympiamitalisti.


title: Sakari Lindfors

text: Pelaajauransa jälkeen Lindfors on toiminut HIFK:n maalivahtivalmentajana ja joukkueenjohtajana. Joulukuussa 2006 Lindfors nostettiin HIFK:n väliaikaiseksi päävalmentajaksi, kun Bob Francis ja apulaisvalmentaja Tom Coolen erotettiin tehtävistään.


title: Shayne Toporowski

text: Shayne Angelo Toporowski (s. 8. joulukuuta 1975 Paddockwood, Saskatchewan, Kanada) on kanadalainen jääkiekkoilija.


title: Shayne Toporowski

text: Toporowski on pelannut useissa eri seuroissa ja kahdeksassa eri sarjassa. SM-liigassa hän on edustanut Espoon Bluesia, Lahden Pelicansia, Tampereen Ilvestä, Rauman Lukkoa, Lappeenrannan SaiPaa ja Tampereen Tapparaa. Toporowski edusti Lukkoa neljän kauden ajan.


title: Shayne Toporowski

text: Toporowski on Los Angeles Kingsin 2. kierroksen . Hän on pelannut NHL:ssä kolme ottelua Toronto Maple Leafsin joukkueessa. Lisäksi Toporowski on pelannut Saksan DEL-liigassa, Ruotsin Elitserienissä, Venäjän superliigassa, Irlannin Super Leaguessa, American Hockey Leaguessa ja juniorisarja WHL:ssä.


title: Shayne Toporowski

text: Kausi 2008–2009 oli Toporowskille ehkä uransa parhaimpia, koska hän oli SaiPan paras pistemies koko kauden ajan tehoilla 18+28=46. Kaudeksi 2010–2011 Toporowski siirtyi Tapparaan yksivuotisella sopimuksella.


title: Shayne Toporowski

text: Toporowski on arvostettu henkilö pelaajien keskuudessa. Lukossa hän oli joukkueen kapteeni. Lisäksi hän toimi SaiPan kapteenina varsinaisen kapteenin Ville Kohon loukkaannuttua. Toporowski tunnetaan pelaajana, joka taistelee ja tekee kovasti töitä joukkueelle. Kovanaamana tunnettu Toporowski on tapellutkin SM-liigassa muutamaan otteeseen.


title: Chris Byrd

text: Chris Byrd (s. 15. elokuuta 1970) on yhdysvaltalainen keskisarjan ammattilaisnyrkkeilijä ja entinen WBO- ja IBF-liittojen raskaansarjan maailmanmestari. Vuonna 2008 Byrd siirtyi alempaan raskaaseensarjaan kärsittyään sitä ennen tappion nuorelle Alexandr Povetkinille. Alemmassa raskaassasarjassa Byrd kärsi teknisen tyrmäystappion 9. erässä Shaun Georgelle. Byrd palasi kehään vielä vuonna 2009 siirtyen keskisarjaan. Keskisarjassa käymässään ottelussa Byrd on voittanut Matthias Sandowin.


title: Chris Byrd

text: Byrd syntyi Michiganissa Flintin kaupungissa viisilapsisen perheen nuorimmaisena. Nyrkkeilyharrastuksen hän aloitti 5-vuotiaana isänsä nyrkkeilykoulussa, missä hän yhä harjoittelee isänsä Joe Byrd vanhemman valmennuksessa. Ensimmäiset ottelunsa Byrd otteli 10-vuotiaana, ja saavutti amatöörinä kaikkiaan 275 ottelua. Yhdysvaltain mestaruuden hän voitti vuosina 1989, 1991 ja 1992. Vuonna 1991 hän kuului Yhdysvaltain maajoukkueeseen, joka saavutti historian ensimmäisen ja vielä tänäkin päivänä ainoan tasatuloksen Kuuban maajoukkuetta vastaan. Byrdin amatööriura huipentui keskisarjan olympiahopeaan 1992 Barcelonan kisoissa, missä hän hävisi loppuottelussa kuubalaiselle Ariel Hernándezille.


title: Chris Byrd

text: Ensimmäisen ammattilaisottelunsa Byrd otteli 28. tammikuuta 1993. Ensimmäisistä 13 ottelustaan hän voitti 10 tyrmäyksellä. 28. maaliskuuta 1995 hän voitti Yhdysvaltain raskaan sarjan mestaruuden voitolla Mike Rousesta. Kaikkiaan hän voitti 26 ensimmäistä ammattilaisotteluaan, joissa hänen tyrmäämäkseen joutuivat muun muassa Uria Grant, Bert Cooper], Frankie Swindell, Jimmy Thunder ja Ross Puritty. Ammattilaisuransa ensimmäisen tappion Byrd kärsi 20. maaliskuuta vuonna 1999 Ike Ibeauchille kylkiluuvaivaisena.


title: Chris Byrd

text: Vuonna 2000 Byrd pääsi seitsemän päivän varoitusajalla ottelemaan Donovan Ruddockin tilalla mestaruudenhaltija Vitali Klytškoa vastaan WBO-liiton maailmanmestaruudesta. 1. huhtikuuta Saksan pääkaupungissa Berliinissä käydyssä ottelussa Byrd takoi raivokkaasti iskuja päin ukrainalaista, ja yhdeksännessä erässä Klytško joutui luovuttamaan valitettuaan kipua olkapäässä. 14. lokakuuta samana vuonna Byrd puolusti Kölnissä mestaruuttaan Vitalin velipoikaa Vladimiria vastaan. Byrdin silmäkulma aukesi ja hän kävi kanveesissa 9. ja 11. erässä, mutta ottelu kesti täydet 12 erää. Lopulta ukrainalainen julistettiin voittajaksi kaikin tuomariäänin. Seuraavana vuonna Byrd voitti Maurice Harrisin ottelussa Yhdysvaltain raskaansarjan mestaruudesta ja puolusti titteliään David Tuaa vastaan, minkä seurauksena 14. joulukuuta vuonna 2002 hän pääsi ottelemaan Lennox Lewisin jäljiltä avoimeksi jääneestä IBF-liiton maailmanmestaruudesta Evander Holyfieldiä vastaan. Atlantic Cityssä käyty ottelu päättyi Byrdin voittoon kaikin tuomariäänin. Byrd puolusti mestaruuttaan Fres Oquendoa, Andrew Golotaa (ratkaisemattomaan päättyneessä ottelussa) , Jameel McClineä ja DaVarryl Williamsonia vastaan, kunnes 22. huhtikuuta 2006 Mannheimin SAP Arenalla menetti mestaruuden jouduttuaan Volodymyr Klytškon tyrmäämäksi seitsemännessä erässä.


title: Chris Byrd

text: Toiseksi viimeisessä ottelussaan Byrd hävisi lahjakkaalle venäläiselle Alexander Povetkinille. Vuonna 2008 Byrd tiputti painonsa kevyeen raskaaseensarjaan. Sarjan vaihtaminen ei auttanut ikämiestä, vaan hän joutui nöyrtymään Shaun Georgen edessä häviten tuomarin keskeytyksellä 9. erässä.


title: Chris Byrd

text: Byrd palasi kehään vuonna 2009 pudotettuaan painonsa keskisarjaan. Ainoassa keskisarjassa käymässään ottelussa Byrd voitti Matthias Sandowin.


title: Purtojuurikasvit

text: Purtojuurikasvit ("Dipsacaceae") oli Dipsacales-lahkoon kuuluva kaksisirkkaisten kasvien heimo. Siihen kuuluu 290 lajia, jotka jaetaan 11 sukuun. Nykyisin tämä heimo on Dipsacoideae-alaheimo kuusamakasvien (Caprifoliaceae) heimossa. Ne kasvavat luonnonvaraisina Euraasiasta Uuteen-Guineaan ulottuvalla alueella ja Afrikassa. Suomessa kasvavat luonnossa purtojuuri ("Succisa pratensis") ja ruusuruoho ("Knautia arvensis"). Lisäksi joitain lajeja viljellään koristekasveina.


title: Vanamokasvit

text: Vanamokasvit (Linnaeaceae) on Dipsacales-lahkoon kuuluva kaksisirkkaisten kasvien heimo. Siihen kuuluu noin 36 lajia, jotka jaetaan neljään tai viiteen sukuun. Ne kasvavat luonnonvaraisina lauhkeassa ja vileässä vyöhykkeessä. Useimmat vanamokasvit ovat varpuja tai köynnöksiä, ja niiden kukat ovat kellon tai suppilon muotoisia.


title: Vanamokasvit

text: Nykyisin vanamokasvit luokitellaan usein osaksi kuusamakasvien (Caprifoliaceae) heimoa.


title: Paavo Kastari

text: Paavo Kristian Kastari (13. marraskuuta 1907 Kuru – 27. huhtikuuta 1991 Helsinki) oli suomalainen oikeustieteilijä, professori, eduskunnan oikeusasiamies, presidentti Urho Kekkosen pitkäaikainen ystävä, Valpon päällikkö ja ammattiministeri kahdessa virkamieshallituksessa. Hän oli naimisissa professori Irma Kastarin kanssa.


title: Paavo Kastari

text: Paavo Kastari oli oikeustieteilijä. Hän suoritti Helsingin yliopistossa ylemmän oikeustutkinnon vuonna 1931, ja lakitieteen kandidaatin tutkinnon vuonna 1934. Hän oli K. J. Ståhlbergin oppilas ja myöhemmin työtoveri lainvalmistelukunnassa. Tämän vaikutus näkyi myöhemmin hänen työssään.


title: Paavo Kastari

text: Kastari esitteli 1930-luvulla ensimmäisenä suomalaiselle lukijakunnalle Hans Kelsenin.


title: Paavo Kastari

text: Kastarin väitöskirja valmistui jo ennen talvisotaa. Hän teki siitä kolme kopiota, jotka hän talvisodan aikana sijoitti pommitusten varalta eri puolille kaupunkia. Väitöstilaisuus oli syksyllä 1940 aiheesta "Eduskunnan hajoitus Suomen oikeuden mukaan." Tilaisuus radioitiin ja osa taltioitiin myös äänilevylle. Väitöskirjassa herätti keskustelua Kastarin tulkinta presidentin ja valtioneuvoston välisistä suhteista, joka oli vastoin silloista, jo K. J. Ståhlbergin presidenttikaudella vallinnutta käsitystä.


title: Paavo Kastari

text:
Kastari teki merkittävimmän uran toimimalla Helsingin yliopiston valtiosääntö- ja kansainvälisen oikeuden professorina vuosina 1956–1973. Hän oli aikaisemmin hoitanut professuuria virkaatekevänä ja oli myös julkisen oikeuden apulaisprofessori vuosina 1946–1956. Lisäksi hän oli oikeustieteellisen tiedekunnan dekaani vuosina 1965–1966.
Kastari kirjoitti useita valtiosääntöoikeuden teoksia. Eläkevuosina hän sai valmiiksi vuonna 1977 kirjan "Suomen valtiosääntö", joka herätti huomiota vuoden 1978 presidentinvaalien alla. Siinä Kastari ruoti perusteellisesti presidentin valta-asemaa. Kirjan esipuheessa hän palasi kiistaansa vuoden 1940 väitöstilaisuuden vastaväittäjänsä kanssa, jolloin hän väitti muun muassa, että parlamentarismin vuoksi presidentin ja valtioneuvoston välisessä ristiriidassa presidentti joutuu viime kädessä taipumaan valtioneuvoston enemmistön edessä. Presidentti ei hänen mukaansa saa tehdä sellaista päätöstä, jota valtioneuvoston enemmistö vastustaa.


title: Paavo Kastari

text: Kastarin yliopistoura päättyi eläkkeelle vetäytymiseen 1970-luvun opiskelijaradikalismin vuosina. Vuoden 1970 maaliskuun opiskelijakuohunnan aikana hän leimautui vanhoilliseksi, koska ei suostunut muuttamaan luentojaan keskusteluksi hallinnonuudistuksesta.


title: Paavo Kastari

text: Kastari sai tutkijantyöstään Suomen kulttuurirahaston 30 000 markan kunniapalkinnon 1981. Hänet vihittiin Helsingin yliopiston oikeustieteellisen tiedekunnan riemutohtoriksi vuonna 1990.


title: Paavo Kastari

text: Saksan tappio Stalingradin piirityksessä talvella 1943 heikensi saksalaismielisten asemaa hallinnossa, jolloin Valpon päällikkönä toiminut Arno Anthoni korvattiin Paavo Kastarilla, joka oli tehtävään komennettuna vuoden 1944 helmikuun lopusta saman vuoden marraskuuhun. Poliittisen tilanteen muututtua hänet korvattiin vasemmistolaisemmalla seuraajalla. Osittain Kekkosen myötävaikutuksella hän pääsi vuonna 1948 useaksi kuukaudeksi luennoimaan Cambridgen yliopistoon ja palasi kotimaahan vasta olojen vakiinnuttua saman vuoden syksyllä.


title: Paavo Kastari

text: Vielä Kastarin aikakaudella oikeustieteellisen tiedekunnan professorien toimenkuvaan kuului käytännössä yhteiskunnallisiin tehtäviin osallistuminen ja usein myös pistäytyminen ministeritehtävissä.


title: Paavo Kastari

text: Kastari kuului ammattiministerinä kahteen virkamieshallitukseen. Hän toimi toisena kulkulaitosten ja yleisten töiden ministerinä von Fieandtin hallituksessa 29.11.1957–28.2.1958 ja kohosi saman hallituksen sisällä ensimmäiseksi kulkulaitosten ja yleisten töiden ministeriksi 28.2.1958–26.4.1958.


title: Paavo Kastari

text: Toisen kerran ministerinä hän oli Kuuskosken hallituksessa ensimmäisenä kulkulaitosministerinä 26.4.1958–29.8.1958.


title: Paavo Kastari

text: Kastari oli Eduskunnan kirjaston ahkera käyttäjä, ja hänen käsialansa tuli tutuksi niin lukijoille kuin kirjaston henkilökunnallekin valtiota ja oikeutta käsitteleviin kirjoihin tehtyjen reunahuomautusten ansiosta.


title: Paavo Kastari

text: Kastari toimi eduskunnan oikeusasiamiehenä 1952–1956. Hän oli valtakunnanoikeuden jäsen vuosina 1972–1973. Lisäksi hän oli Haagin kansainvälisen pysyvän välitystuomioistuimen jäsen.


title: Paavo Kastari

text: Lakitieteen kandidaattina ollessaan Kastari kirjoiti 1935 "Suomalainen Suomi" -aikakauslehteen (myöhemmin "Kanava") artikkelin "Uuden Saksan oikeusjärjestys". Kirjoituksessa tarkastellaan kriittisesti prosessia, jossa totalitaarinen järjestelmä (tunnustusvaltio) alistaa oikeuslaitoksen kansallissosialismia palvelevaksi oikeuden irvikuvaksi, jossa yksittäisellä kansalaisella ei ole mitään oikeusturvaa viranomaisten mielivaltaa vastaan.


title: Paavo Kastari

text: Paavo Kastari kuului presidentti Urho Kekkosen läheisiin ystäviin. He tutustuivat jo 1930-luvun alussa Helsingin yliopiston lakitieteellisessä tiedekunnassa. Ystävyys jatkui käytännössä Kekkosen kuolemaan asti. Kastari kuului Tamminiemen saunaseuraan.


title: Paavo Kastari

text:
Miesten välit eivät olleet aina parhaimmillaan, koska Kastari ei hyväksynyt Kekkosen oikeusministerinä ajamaa IKL:n kieltämistä. 1970-luvulla Kastari vastusti Kekkosen valitsemista poikkeuslailla presidentiksi.
Kastari oli Kekkosen keskustelukumppani ja avustaja, joka kirjoitti monia presidentin pitämiä puheita. Lisäksi hän oli Kekkosen luottohenkilö valtiosääntöoikeutta koskevissa kysymyksissä.


title: Paavo Kastari

text: Kastari ei koskaan rehennellyt suhteillaan presidenttiin, eikä myöskään hyväksynyt Kekkosen ylivertaista kehumista.


title: Paavo Kastari

text: Kastari oli mukana perustamassa Paasikivi-Seuraa.


title: Circuit de Charade

text: Circuit de Charade on moottorirata lähellä Clermont-Ferrandia Ranskassa. Siellä on ajettu Formula 1 -kisoja 1965, 1969, 1970 ja 1972 sekä muita pienempiä kilpailuja. Rata rakennettiin sammuneen tulivuoren viereen 1958. Jotkut kuljettajat kuvailivat rataa "mutkikkaammaksi ja nopeammaksi versioksi Nürburgringistä".


title: Circuit de Charade

text: Ranskan Grand Prix siirtyi Charadelta Paul Ricardin radalle sen jälkeen, kun Helmut Marko loukkasi silmänsä 1972.


title: Circuit de Charade

text: Radan uusi, lyhyempi versio (3,86 km) on vielä käytössä muun muassa Formula 3 -sarjassa.


title: Ursus

text: Ursus voi tarkoittaa eri asioita:


title: Mito

text: Mito () on Japanin Ibarakin prefektuurin pääkaupunki Honshūn saarella Kantōn alueella. Se sijaitsee sisämaassa prefektuurin keskiosassa Nakajoen varrella. Kaupungissa on 270 472 asukasta (vuonna 2017) ja sen pinta-ala on 217,32 neliökilometriä. Mito on nimitetty yhdeksi Japanin erityiskaupungeista.


title: Mito

text: Mitossa sijaitsee tunnettu Kairaku-enin puutarha, joka on yksi Japanin kolmesta suuresta puutarhasta. Puutarhan rakensi Tokugawa Akinari vuonna 1842. Keväällä tuhannet ihmiset käyvät puutarhassa ihailemassa japaninaprikoosin kukintoa. Mitossa järjestetään myös Mito-kōmon-festivaali. Kaupunki on tunnettu suositusta Miton nattōsta.


title: Mito

text: Mito oli Aizawa Seishisain johtaman uuskungfutselaisten Miton koulukunnan kotipaikka.


title: Mito

text: Ensimmäiset Yamaton kansan asukkaat asettuivat Miton alueelle 500-luvulla. Heian-kauden lopulla Baba Sukemoto, Taira-klaanin sotaherra muutti Mitoon ja rakennutti sinne linnan. Miton linna vaihtoi aikojen mittaan omistajaa useita kertoja. 1500-luvulla daimio Satake Yoshinobu valloitti sen, mutta joutui luovuttamaan linnan Tokugawa Ieyasulle vuoden 1603 Sekigaharan taistelussa. Ieyasun pojasta Tokugawa Yorifusasta tuli tämän jälkeen Miton linnanherra. Yorifusa kuului yhteen niistä kolmesta Tokugawa-suvun haarasta, jotka ylläpitivät linnoituksia Edon ympärillä. Togukawan suku hallitsi Mitoa aina 1800-luvun puoleen väliin, kunnes Edon sotilashallinto syrjäytettiin.


title: Mito

text: Nykyinen Miton kaupunki muodostettiin 1. huhtikuuta 1889, ja sen väkiluku oli tuolloin 25 000. Mitosta tehtiin prefektuurin pääkaupunki, ja vuonna 1900 Jōban-linja yhdisti kaupungin Tokioon. Vuoteen 1910 mennessä puhelinlinjat ja sähkövalaistus saatiin koko kaupunkiin. Vaikkakin kolme neljäsosaa kaupungista paloi maan tasalle toisen maailmansodan lopussa, kohosi kaupungin väestöluku 70 000:n vain muutamassa vuodessa ja jatkaa kasvuaan yhä.


title: Mito

text: Nykyisin Mito on pääasiassa hallinnollinen ja kaupallinen keskus. Suurin osa prefektuurin teollisuudesta sijaitsee Tsukuban kaupungin ympärillä. Mitoon on myös kasvanut pienimuotoista turismia lähinnä Kairaku-enin puiston houkuttelemana. Myös paikalliset museot, jotka ovat keskittyneet Tokugawa-suvun historiaan, vetävät yleisöä.


title: Mito

text: Miton rautatieasema sijaitsee Jōban-linjan varrella ja Jōban-moottoritie yhdistää kaupungin Tokioon ja Tsukubaan etelässä sekä Hitachiin ja Iwakiin pohjoisessa. Suigun-linja kulkee pohjoiseen Kōriyamaan ja Mito-linja länteen Oyamaan. Läheisin suuri lentokenttä on Naritan kansainvälinen lentoasema.


title: Lerici-luokan miinantorjunta-alus

text: Lerici-luokan miinanraivaajat muodostavat neljän miinanraivaajan alusluokan Italian laivastossa. Luokan alukset ovat italialaisen Intermarine S.p.A.:n valmistamia.


title: Lerici-luokan miinantorjunta-alus

text: Tyypistä kehitelty paranneltu alusluokka on Gaeta-luokan miinantorjunta-alus.


title: Lerici-luokan miinantorjunta-alus

text: Voimanlähteenä on yksi Wärtsilä NSD BL230-8M dieselmoottori, joka tuottaa 1176 kilowatin tehon säätölapapotkurille. Lisäksi aluksella on kolme aktiiviperäsintä miinojenetsintää varten. Aluksilla on komento- ja valvaontajärjestelmänä Datamat. Kaikuluotaimina ovat FIAR SQQ-14/IT ja miinantorjuntajärjestelminä Gaymarine Pluto ja MIN. Aluksen omasuojana on yksi Oerlikonin 20 millimetrin 70 pituuskaliiperin Mk10 -ilmatorjuntakanuuna.


title: Ursus (olut)

text: Ursus on romanialainen panimo ja olutmerkki. Ursusta valmistettiin vuoteen 2010 asti Cluj-Napocan kaupungissa, ja se on yksi Romanian vanhimmista ja myydyimmistä olutmerkkeistä.


title: Ursus (olut)

text:
Cluj-Napoca oli vanha roomalainen varuskuntakaupunki, mistä tietotaito oluen panemiselle alueella sai alkunsa. Vuonna 1878 kaupunkiin perustettiin ensimmäinen virallinen panimo, Czell.
1. tammikuuta vuonna 1928 panimon nimeksi vaihdettiin Ursus. Romanian valtio otti 11. kesäkuuta 1948 panimon valtion omistukseen. Valtion omistuksessa yhtiön rakenteita järjesteltiin uudelleen, ja vuonna 1748 perustettu Timișoaran panimo sulautettiin pääyhtiöön.


title: Ursus (olut)

text:
Ursus oli ensimmäinen yksityistetty yhtiö Romaniassa vuoden 1989 vallankumouksen jälkeen. Vuonna 1996 panimojätti SABMiller osti yhtiön.
18. marraskuuta vuonna 2010 yhtiö ilmoitti lopettavasa Cluj-Napocan panimon ja siirtävänsä tuotannon muihin pisteisiin; näin Ursuksen 132-vuotinen historia kaupungissa päättyi.


title: Gaeta-luokan miinantorjunta-alus

text: Gaeta-luokan miinantorjunta-alukset muodostavat Italian merivoimien kahdeksan aluksen miinantorjunta-alus luokan.


title: Gaeta-luokan miinantorjunta-alus

text: Italia tilasi 1998 Intermarine S.p.A.:lta kuusi paranneltua Lerici-luokan alusta ja lisäksi vielä kaksi 1992. Luokan alusten propulsio- ja asejärjestelmät ovat lähes identtiset Lerici-luokan kanssa, mutta alusten kokoa on kasvatettu pituutta 52,45 metriin ja uppouma 720 tonniin. Propulsiojärjestelmän tehoa on kasvatettu suorituskyvyn parantamiseksi. Gaeta-luokaksi nimetyt kahdeksan alusta luovutettiin Italian laivastolle vuoden 1996 loppuun mennessä.


title: Gaeta-luokan miinantorjunta-alus

text: Gaeta-luokan tyyppisten alusten tuotanto jatkui Yhdysvalloissa, jonka laivasto tilasi kaksitoista Osprey-luokan miinantorjunta-alusta.


title: Ordre National du Mérite

text: Ordre National du Mérite on ranskalainen ansioritarikunta. Se luotiin vuonna 1963 vanhemman ja arvokkaamman Kunnialegioonan rinnalle. Ritarikunnassa on samat viisi luokkaa kuten Kunnialegioonassakin: ritari ("chevalier"), upseeri ("officier"), komentaja ("commandeur"), suurupseeri ("grand-officier"), sekä suurristin komentaja ("grand-croix").


title: Ordre National du Mérite

text: Ritarikunnan suurmestari on Ranskan tasavallan presidentti, joka myöntää kaikki ritarikunnan kunniamerkit ministerien ehdotusten perusteella. Myöntämisperusteena on sotilas- tai siviiliansiot Ranskan hyväksi tehdyssä työssä.


title: Ordre National du Mérite

text: Nauhan väri on sininen.


title: Emmanuelle Béart

text: Emmanuelle Béart (s. 14. elokuuta 1963 Saint-Tropez, Ranska) on ranskalainen elokuva-, teatteri- ja televisionäyttelijä. Hänet tunnetaan myös työstään Unicefin hyväksi.


title: Mikael Reuter

text: Gunnar Egid Roger Mikael Reuter (s. 17. toukokuuta 1943 Helsinki) on suomenruotsalainen kirjailija ja kielitieteilijä. Hän työskenteli Kotimaisten kielten tutkimuskeskuksen ruotsin kielen osastossa vuodesta 1976, 1987–1992 erikoistutkijana ja 1992 alkaen osaston johtajana; hän jäi eläkkeelle vuonna 2008. Reuter toimitti vuosina 1986–2013 "Hufvudstadsbladetissa" ilmestynyttä "Reuters ruta" -palstaa, jossa käsiteltiin ajankohtaisia kielen ilmiöitä ja kielenhuoltoa. Vuonna 2001 hänet promovoitiin Uumajan yliopiston kunniatohtoriksi. Reuter on Axel Olof Freudenthal -mitalisti.


title: Mikael Reuter

text: Mikael Reuterin isä oli professori Ole Reuter. Hänen tyttärensä on elokuvakriitikko Andrea Reuter.


title: Mahamiru-luokan miinantorjunta-alus

text: Mahamiru-luokan miinantorjunta-alukset ovat Malesian laivaston tilaamia aluksia, jotka valmisti italialainen Intermare-telakka Lerici-luokan miinantorjunta-alusluokan tekniikkaan perustuen. Italian laivaston tilauksen jalkeen tehty Malesian laivaston tilaus oli Intermaren ensimmäinen miinantorjunta-alusten vientikauppa.


title: Mahamiru-luokan miinantorjunta-alus

text: Alusten propulsiojärjestelmä on suurin ero yksiakseliseen ja moottoriseen Lerici-luokkaan. Niihin on asennettu kaksi MTU:n 1760 kW:n dieselmoottoria, jotka on kytketty kumpikin omaan akseliin. Akselit pyörittävät kahta säätökulmapropellia. Elektroniikka on Thomsonin toimittama ja siihen kuuluvat taistelunjohtojärjestelmä TSM2060, kaikuluotaimet TSM2022 ja PAP104.


title: Huon-luokan miinantorjunta-alus

text: Huon-luokan miinantorjunta-alukset ovat Australian laivaston miinantorjunta-aluksia, jotka perustuvat italialaisen Intermare S.p.A:n Italian laivastolle toimittamiin Gaeta-luokan aluksiin. Aluksilla on parannetut majoitustilat sekä parannettu miinanetsintäkyky.


title: Huon-luokan miinantorjunta-alus

text: Luokan aluksille on ominaista räjähdyksen paineaallon kestävyys ja pieni magneettinen heräte, mitkä on saatu aikaiseksi runkomateriaalien valinnalla sekä muotoilulla. Alusten ominaisuudet mahdollistavat niiden käytön vaikeissa olosuhteissa.


title: Huon-luokan miinantorjunta-alus

text: Miinantorjuntavälineistönä aluksille on asennettu jopa 1 000 metrin mittausetäisyyteen kykenevä kaikuluotain sekä kaksi Boforsin Double Eagle miinanraivausvälineistöä.


title: Ohuè-luokan miinantorjunta-alus

text: Ohuè-luokan miinantorjunta-alukset ovat italialaisen Intermare S.p.A.:n Nigerian laivastolle valmistamien kahden aluksen muodostama miinantorjunta-alusluokka. Nigeria laivasto tilasi alukset 1983.


title: Ohuè-luokan miinantorjunta-alus

text: Luokan alukset poikkeavat Italian laivastolle valmistetuista Lerici-luokan ja Malesian laivastolle valmistetuista Mahamiru-luokan aluksista, vaikka runko on rakenteeltaan ja kooltaan vastaava. Koneisto ja taistelujärjestelmät ovat täysin uudelleen suunnitellut. Pääkoneina on kaksi MTU dieselmoottoria, jotka on kytketty kahteen vesisuihkuvetolaitteeseen. Nämä mahdollistavat 16 solmun maksiminopeuden. Aluksen tarvitsema sähkö tuotetaan kahdella apukoneella, jotka on sijoitettu vesirajan yläpuolelle magneettisen jäljen sekä veteen johtuvan äänen pienentämiseksi. Taistelunjohtojärjestelmä on Thomsonilta kuten Sintra TSM 2022 -kaikuluotain miinojen etsintään ja tunnistamiseen sekä kaksi Gaymarinen valmistamaa Pluto-miinantorjuntalaitetta. Alusten viestijärjestelmänä on Aeromaritime ja aseistuksena on yksi 30 millimetrin ja kaksi 20 millimetrin tykkiä.


title: Lat Ya -luokan miinantorjunta-alus

text: Lat Ya -luokka on Thaimaan laivaston kahden vuonna 1999 valmituneen miinantorjunta-aluksen muodostama alusluokka. Ne valmisti italialainen Intermare Gaeta-luokan miinantorjunta-alusten pohjalta, mutta niiden järjestelmät poikkeavat edeltäjästä. Propulsio järjestelmä kaksi MTU:n 710 kilowatin moottoria vastaa Yhdysvaltain Osprey-luokan järjestelmää Voith Schneider -propelleineen, joilla alukset saavuttavat 14 solmun nopeuden. Niiden elektroniikkajärjestelmä koostuu Atlas Elektronikin taistelunjohto- ja valvontajärjestelmä ATLAS MWS 80-4 sekä ATLAS DSQS-11M kaikuluotain.


title: Lat Ya -luokan miinantorjunta-alus

text: Alusten omasuojana on 30 millimetrin tykki ja miinanraivaukseen on kaksi Gaymarinen Pluto Plus -järjestelmää.


title: Korela

text: Korela tarkoittaa seuraavia maantieteellisiä paikkoja:


title: Ernest Dimnet

text: Ernest Dimnet, (9. kesäkuuta 1866 Trélon, Ranska – 8. joulukuuta 1954 Pariisi) oli ranskalais-amerikkalainen pappi ja kirjailija.


title: Ernest Dimnet

text: Opintonsa hän suoritti katolisessa koulussa ja yliopistossa ja erikoistui klassillisten aineiden lisäksi englannin kieleen. Vuoteen 1923 saakka hän toimi katolisen yliopiston opettajana Lillessä ja Pariisissa, kunnes omistautui kirjallisille töilleen sekä luennoimiseen ulkomailla, varsinkin Amerikassa. Jo vuonna 1919 Dimnet oli saanut kutsun Yhdysvaltoihin, jonne hän asettuikin niin pysyvästi, että häntä voidaan pitää ranskalais-amerikkalaisena kirjailijana.


title: Ernest Dimnet

text: Toisen maailmansodan alkaessa hän kuitenkin jälleen oleskeli Pariisissa, minne hän myös jäi koko saksalaismiehityksen ajaksi. ”"Amerikka olisi ollut liian mukava paikka aikana, jolloin Ranska oli jätetty oman onnensa varaan"”, Dimnet myöhemmin selitti päätöstään. ”"En halunnut paeta kotimaastani, vaan valitsin Pariisin. Olin yksi miljoonista, jotka kärsivät nälkää ja kylmyyttä, ärtynyt ja ironinen, pettynyt mutta yhä odottavan optimistinen."” Sodan jälkeen Dimnet vielä pariin otteeseen kävi luennoimassa Yhdysvalloissa, minkä jälkeen hän lopullisesti palasi Pariisiin. Siellä hän myös kuoli vuonna 1954.


title: Ernest Dimnet

text: Ensimmäiset teoksensa, muun muassa tutkimuksen englantilaisista Brontë-sisaruksista, Dimnet kirjoitti ranskan kielellä, mutta vasta Amerikassa englanninkielisinä julkaistut "The Art of Thinking" (1928) ja "What We Live by" (1932) tuottivat hänelle todellisen maailmanmaineen. "Ajattelemisen Taito" ilmestyi Suomessa vuonna 1930 ja "Mitä varten elät?" vuonna 1934.


Fallout: A Post Nuclear Role Playing Game (lyhyesti Fallout) on Interplayn kehittämä vuonna julkaistu "Fallout"-sarjan tietokoneroolipeli.


title: Fallout: A Post Nuclear Role Playing Game

text: "Fallout" on isometrisestä 3/4-perspektiivistä kuvattu roolipeli, jossa pelaajahahmosta voi kehittää mieleisensä. Hahmosta voi kehittää karismaattisen intellektuellin, joka ratkaisee ongelmat keskustelemalla, voimakkaan taistelijan, joka antaa nyrkkien puhua puolestaan tai vaikkapa tarkka-ampujan, joka hoitaa konfliktit turvallisen välimatkan päästä. Hahmo voi saada myös muita kykyjä, kuten varastaminen tai kaupankäynti. Pelissä käytettävä hahmonluontijärjestelmä on SPECIAL, jota käytetään myös myöhemmissä "Fallout"-peleissä.


text: Taistelu pelissä tapahtuu vuoropohjaisesti, jossa pelaajalla ja muilla hahmoilla on toimintapisteet, joiden varassa voi toimia vuoroa kohti. Toimintapisteet voi kuluttaa kohteen luokse liikkuakseen tai taistelutoiminnon, kuten aseella ampumisen tai potkaisun tekemiseen. Kaikki hyökkäykset on mahdollista tähdätä tiettyyn kehonosaan, mikä vaikuttaa taisteluun tähtäyksen onnistuessa. Esimerkiksi ammuttaessa vihollista silmiin vihollinen saattaa sokaistua, jonka seurauksena vihollinen ei välttämättä osu pelaajaan yhtä hyvin. Tähdätyt hyökkäykset antavat oikeisiin kohtiin tähdättynä myös mahdollisuuden tuottaa enemmän vahinkoa vastustajalle.


text: "Fallout" alkaa, kun Vault 13:n (Mount Whitneyn alle rakennettu suuri maanalainen pommisuoja) valvoja (engl. "Overseer") pyytää päähenkilön, Vault Dwellerin, puheilleen. Valvoja ilmoittaa juomaveden puhdistamiseen tarvittavan vesisirun olevan rikki. Aikaa uuden vesisirun löytämiseen päähenkilöllä on 150 päivää, jonka jälkeen juomavesi loppuu. Vault Dweller astuu ulos Vaultin teräsovesta ja lähtee kohti joutomaata.


text: Matkalla Vault Dweller löytää selviytyneiden muodostamia yhdyskuntia ja suurempiakin kaupunkeja, joilla on omat ongelmansa, kuten rikollisuus ja erilaiset sisäiset ja ulkoiset uhat.


text: Kun vesisiru on löytynyt ja palautettu Vault 13:een, valvoja käskee Vault Dwellerin palaamaan autiomaahan ja hoitamaan edellisellä matkalla paljastuneet ulkomaailman uhat pois päiväjärjestyksestä. Suurimpana uhkana ovat supermutantit ja heidän johtajansa Master, jotka valmistelevat maailmanvalloitusta. Vault Dwellerin tehtäväksi tulee tukikohdan tuhoaminen, jossa supermutanttien armeijaa kasvatetaan, ja mutanttien johtajan eliminoiminen. (Päivittämättömässä versiossa kaikki nämä tehtävät piti suorittaa 400–500 pelipäivässä, mutta aikaraja poistettiin päivityksessä.)


text: Vault Dwellerin suoritettua tehtävänsä hän palaa takaisin Vault 13:een. Kaikesta huolimatta valvoja pitää häntä vaarana muille Vaultin asukkaille, ja karkottaa Vault Dwellerin. Halutessaan pelaaja voi tästä kimmastuneena kostaa valvojalle tappamalla tämän ennen lähtöään.


text: Lopuksi Vault Dweller katoaa erämaahan.


title: Luettelo Johanna Kustannuksen artisteista

text: Tämä on luettelo Johanna Kustannuksen artisteista.


text: Ensimmäisellä ja toisella Johanna Kustannuksella on ollut paljon samoja artisteja. Ensimmäisen konkurssin jälkeen monet jatkoivat uraansa toisessa, ja lisäksi toinen on julkaissut ensimmäisen levyjä uudelleen.


title: Martin Dahlin

text: Martin Dahlin (s. 16. huhtikuuta 1968 Lund, Ruotsi) on entinen ruotsalainen jalkapalloilija. Hän oli pelipaikaltaan hyökkääjä.


title: Martin Dahlin

text: Dahlin oli tärkeässä roolissa Ruotsin maajoukkueessa, kun Ruotsi voitti pronssia vuoden 1994 MM-kisoista, ja teki turnauksessa neljä maalia. Hän kuului maajoukkueeseen myös vuoden 1992 EM-kotikisoissa, jossa Ruotsi ylsi välieriin saakka. Yhteensä Ruotsin maajoukkueessa Dahlin teki 29 maalia 60:ssä pelaamassaan ottelussa.


title: Martin Dahlin

text: Vuonna 1993 Dahlin valittiin Ruotsin vuoden parhaaksi jalkapalloilijaksi. Aktiiviurallaan hän edusti Malmöä, Borussia Mönchengladbachia, AS Romaa, Blackburn Roversia ja HSV:tä.


title: Cha Am

text: Cha Am () on amphoe ja kaupunki Phetchaburin provinssissa Thaimaassa Siaminlahden länsirannalla. Kaupunki sijaitsee valtatie 4:n varrella noin 160 km Bangkokista. Naapuriprovinssit ovat Rachaburi ja Samut Songkhram pohjoisessa ja Prachuap Khiri Khan etelässä. Cha Am on nykyisin suosittu rantalomakohde, ja se on kuuluisa kauniista hiekkarannoistaan. Hua Hinin rantalomakohde sijaitsee 25 km etelään. Amphoen väkiluku on 45 981 henkeä (2000).


title: Cha Am

text: Amphoe perustettiin 1897 nimellä "Na Yang". Vuonna 1914 keskus siirrettiin Ban Nong Chokin kylään (nykyään Tha Yang) – samalla nimi muutettiin amphoe Nong Chokiksi. Toisen maailmansodan jälkeen virkaistuin siirrettiin Cha Amin tamboniin, jolloin alueen nimeksi tuli vastaavasti amphoe Cha Am.


title: Cha Am

text: Elokuussa 2006 julkistettiin suunnitelma uudesta provinssista, joka perustettaisiin kuninkaan 80-vuotissyntymäpäivän kunniaksi 2007. Suunnitelman toteutuessa Cha Am siirtyisi uuden provinssin alaisuuteen.


title: Cha Am

text: Cha Amin kaupungista etelään noin kahden kilometrin päässä sijaitsee kuninkaallinen "Mrigadayavanin palatsi" (), joka rakennettiin 1924 Rama VI:lle. Palatsi on tehty tiikkipuusta, ja se on hiljattain entisöity vanhaan asuunsa.


title: Andy van der Meyde

text: Andy van der Meyde (s. 30. syyskuuta 1979 Arnhem, Alankomaat) on alankomaalainen jalkapalloilija. Hän on pelipaikaltaan laitahyökkääjä.


title: Andy van der Meyde

text: Ajaxin akatemiasta valmistunut van der Meyde teki ensiesityksensä joukkueessa 18-vuotiaana ottelussa FC Twentea vastaan 12. marraskuuta 1997. Vuonna 1999 hän meni vuodeksi lainalle Twenteen. 32 lainaottelussa hän teki kaksi maalia. Laina-ajan jälkeen van der Meyde palasi Ajaxiin, jossa pelasi 86 ottelua ennen kuin siirtyi Interiin neljällä miljoonalla punnalla.


title: Andy van der Meyde

text: Kaudella 2004–2005 29:n Interissä pelatun ottelun jälkeen van der Meyde ilmoitti etsivänsä uutta seuraa ja 31. elokuuta 2005 Everton osti keskikenttäpelaajan kahdella miljoonalla punnalla. Ensiesityksensä Evertonissa hän teki paikallisottelussa Liverpoolia vastaan 25. maaliskuuta 2006. Van der Meyden sopimus Evertonin kanssa päättyi kesällä 2009. Maaliskuussa 2010 hän teki kauden loppuun kestävän sopimuksen PSV Eindhovenin kanssa. Van der Meyde lopetti ammattilaisuransa hetkeksi. Hän teki joulukuussa 2011 loppukauden kestävän sopimuksen Hollannin kolmanneksi korkeimmalla sarjatasolla Topklassessa pelaavan WKEn kanssa.


title: Andy van der Meyde

text: Alankomaiden maajoukkueessa van der Meyde pelasi ensi kerran toukokuussa 2002 2–0-voitto-ottelussa USAa vastaan. Yhteensä 18 ottelua maajoukkueessa pelannut van der Meyde edusti maataan vuoden 2004 EM-kisoissa.


title: Suomi BV Cupissa 2006

text: Suomen jalkapallomaajoukkue osallistui Vietnamissa pelattavaan vuosittaiseen jalkapalloturnaukseen, BV Cupiin ensimmäistä kertaa vuonna 2006. Suomi ei päässyt turnaukseen parhaalla miehistöllään, koska samaan aikaan pelattiin vuoden 2008 EM-kisojen karsintaottelu Suomen ja Armenian välillä. Suomen joukkue koostuikin lähinnä olympiajoukkueen pelaajista, vahvistettuna muutamalla kokeneemmella pelaajalla.


title: Suomi BV Cupissa 2006

text: Suomi voitti lopulta turnauksen maalieron perusteella. Toiseksi sijoittunut Kamerunin alle 23-vuotiaiden joukkue päästi yhden maalin Suomea enemmän, ja hävisi näin turnausvoiton. Turnauksessa Suomen kuudesta maalista neljä tehnyt FC Hongan hyökkääjä Roni Porokara valittiin turnauksen parhaaksi pelaajaksi.


title: Suomi BV Cupissa 2006

text: Alun perin joukkueeseen valittiin FC Hakaa edustava Toni Lehtinen, FC Lahtea edustava Kari Arkivuo ja Helsingin Jalkapalloklubin Veli Lampi, mutta he jäivät sivuun turnauksesta. Lehtisen tilalle valittiin Jarno Parikka, Arkivuon tilalle Erfan Zeneli ja Lammen korvasi Juska Savolainen.


title: Suomi BV Cupissa 2006

text:
15. marraskuuta 2006
Kokoonpano:
Korhonen - Kansikas, Halsti, T. Aho, H. Aho - Manninen (53' Zeneli), Kujala, Vellamo, Taulo (65' Savolainen) - Sorsa (90' Hauhia), Porokara (79' Parikka)


title: Suomi BV Cupissa 2006

text:
17. marraskuuta 2006
Kokoonpano:
Maanoja - Kansikas, Halsti (46' T. Aho), Portin, Hauhia - Zeneli, Gustafsson (62' Vellamo), Savolainen, Sorsa (72' Manninen) - Parikka (46' Kujala), Vuorinen (79' Porokara)


title: Suomi BV Cupissa 2006

text:
19. marraskuuta 2006
Kokoonpano:
Korhonen - Kansikas, Halsti, T. Aho (72' Portin), Hauhia - Zeneli, Vellamo (67' Gustafsson), Savolainen (55' Taulo), Manninen (67' Sorsa), Kujala - Porokara (79' Parikka)


title: Kuusamakasvit

text: Kuusamakasvit (Caprifoliaceae, synonyyminä mm. Loniceraceae) on Dipsacales-lahkoon kuuluva kasviheimo. Siihen kuuluu 220–330 lajia, jotka jaetaan 5–11 sukuun. Useimmat niistä elävät luonnonvaraisina pohjoisessa lauhkeassa vyöhykkeessä, etenkin Aasiassa ja Pohjois-Amerikassa.


title: Kuusamakasvit

text: Kuusamakasveja kasvatetaan paljon myös koristekasveina. Kuusamakasvien kukat ovat kellomaisia ja usein hyvän tuoksuisia, hedelmä on usein pyöreä marja.


title: Kuusamakasvit

text: Heimon rajauksesta on eri mielipiteitä; esimerkiksi vanamokasvit ovat joidenkin tutkijoiden mukaan osa kuusamakasveja, toisten mukaan oma heimonsa Linnaeaceae. Ennen on kuusamakasvien heimoon luettu myös seljat, heidet ja tesmayrtit, jotka nykyisessä luokituksessa muodostavat erillisen tesmayrttikasvien (Adoxaceae) heimon.


title: Kuusamakasvit

text: Kaikessa laajuudessaan kuusamakasvien heimo käsittää nykyään seitsemän alaheimoa.


title: Kuusamakasvit

text: Alaheimoon kuuluvat vuohenkuusamat ("Diervilla") ja kotakuusamat ("Weigela"). Ne ovat pensaita, joiden kukissa on mesiäinen teriön tyvellä, karvaiset heteenpalhot, kahdesta emilehdestä muodostunut yhdislehtinen sikiäin, paljon siemenaiheita ja liiteluomaisesti avautuva nokkamainen hedelmä. Suvuissa on yhteensä 16 lajia, jotka kasvavat Itä-Aasiassa ja Yhdysvaltain kaakkoisosassa.


title: Kuusamakasvit

text: Kasvit ovat pensaita, joskus puita. Lehdet ovat ehytlaitaiset, sulka- tai kourasuoniset. Kukassa on pieni verhiö, neljä tai tavallisemmin viisi hedettä, joiden palhot ovat kaljuja, ja kolmesta tai harvemmin neljästä emilehdestä muodostunut yhdislehtinen sikiäin. Joskus vain osa emilehdistä on fertiilejä, ja kutakin emilehteä kohden on yhdestä kahdeksaan siemenaihetta. Hedelmä on marjamainen (kuusamat) tai luumarjamainen (lumimarjat).


title: Kuusamakasvit

text: Alaheimo kasvaa pääasiassa pohjoisessa lauhkeassa vyöhykkeessä, erityisesti Itä-Aasiassa ja Pohjois-Amerikan itäosassa. Lajeja on yhteensä 220, ja ne luokitellaan viiteen sukuun kuuluviksi. Eniten lajeja on kuusamien suvussa ("Lonicera"), siinä on 180 lajia.


title: Kuusamakasvit

text: Alaheimon suvut:


title: Kuusamakasvit

text: Alaheimoon kuuluu pääasiassa pensaita, kun taas eräät lajit ovat enemmän tai vähemmän ruohovartisia. Kukissa on neljä- tai kuusilehtinen ulkoverhiö (epicalyx), ja uloin terälehti on mettä erittävä ja turvonnut. Heteenpalhot ovat karvaisia. Hedelmä on usein muuntuneen verhiön ja/tai kukan suojusten suojaama. Alaheimossa on kuusi sukua ja 32 lajia, jotka ovat levinneet sirkumboreaalisesti (vanamot), Meksikoon ("Abelia") ja Kiinaan ja Japaniin (viisi sukua).


title: Kuusamakasvit

text: Suvut:


title: Kuusamakasvit

text: Suvun "Zabelia" neljä lajia ovat pensaita ja kasvavat Keski-Aasiassa Tienšanin vuoristossa ja Kauko-Idässä. Lehdet ovat ehytlaitaisia, ja kanta on turvonnut ja peittää hankasilmun. Ulkoverhiössä on kuusi tai 14 lehteä. Mesiäinen koostuu neljästä tiiviistä karvarivistä.


title: Kuusamakasvit

text: Alaheimon kasvit ovat rotevia monivuotisruohoja, joilla on eteerisiä öljyjä. Varret ovat onttoja. Lehdet sijaitsevat vastakkaisesti ja lehtipari on kasvanut kannoistaan yhteen. Lehdet ovat piikkisiä tai pariosaisia, harvoin ehytlaitaisia, ja kourasuonisia. Kukinto koostuu perättömistä ja kiehkuraisista viuhkoista. Kukissa on 12-särmäinen ulkoverhiö, ja kukat ovat vahvasti vastakohtaisia. Verholehtiä on neljä, ja hedeparit kiinnittyvät teriötorveen eri korkeuksille. Siemenissä on kirjava endospermi.


title: Kuusamakasvit

text: Alaheimossa on kaksi tai kolme sukua (mm. kiehkuriot "Morina") ja 13 lajia. Levinneisyys ulottuu hajanaisesti Balkanilta Keski-Aasiaan ja Kiinaan.


title: Kuusamakasvit

text: Alaheimo on entinen heimo virmajuurikasvit (Valerianaceae), ja sen edustajat ovat usein pahanhaluisia ruohoja, joilla on vastakkaiset ja toisinaan pareittain toisiinsa kiinni kasvaneet lehdet ja melko pienet kukat. Toisinaan kasvit ovat kaksikotisia, jolloin hede- ja emikukat sijaitsevat eri kasviyksilöissä. Kukinto on viuhkomainen. Yhdislehtinen teriö on enemmän tai vähemmän säteittäinen, ja kukassa on tukilehtiä, muttei ulkoverhiötä. Verhiö on pieni, ja uloin terälehti on tavallisesti kannuksellinen. Heteitä on yhdestä viiteen, tavallisesti kuitenkin kolme. Hedelmä on verhiön suojaama.


title: Kuusamakasvit

text: Alaheimoon kuuluu 17 sukua ja 315 lajia, jotka kasvavat pohjoisessa lauhkeassa vyöhykkeessä, erityisesti Välimerenmaissa, ja Etelä-Amerikan Andeilla, missä kasvaa puolet alaheimon lajeista. Runsaslajisimmat suvut ovat virmajuuret ("Valeriana") ja vuonankaalit ("Valerianella"). Edellisessä on 200 lajia, jälkimmäisessä 80.


title: Kuusamakasvit

text: Virmajuurikasvisuvut:


title: Kuusamakasvit

text: Alaheimoa on aiemmin pidetty omana purtojuurikasvien heimona (Dipsacaceae). Siihen kuuluu ruohoja, jotka voivat olla joskus pensasmaisia. Lehdet ovat vastakkaisasentoisia. Kukinto on tavallisesti mykerömäinen ja suojuslehdellinen. Kukat ovat enemmän tai vähemmän vastakohtaisia, ja niissä on hyvin kehittynyt ulkoverhiö. Hedelmä on kuiva ja yksisiemeninen.


title: Kuusamakasvit

text: Alaheimon 11 sukua ja 290 lajia kasvaa Euraasiassa Pohjois-Euroopasta Malaijien saaristoon asti, Pohjois- ja Itä-Afrikassa. Erityisen runsaasti lajeja on Välimerenmaissa. Runsaslajisimpia sukuja ovat törmäkukat ("Scabiosa", 80 lajia), kirahvinkukat ("Cephalaria", 65 lajia) ja ruusuruohot ("Knautia", 60 lajia).


title: Italian yhdistyminen

text: Italian yhdistyminen () tarkoittaa Italian 1800-luvulla tapahtunutta yhdistymistä. Tarkkaa ajanjaksoa tapahtumalle on vaikea määritellä, mutta useimmat tutkijat ovat sitä mieltä, että yhdistyminen alkoi Wienin kongressin aikoihin 1815 ja päättyi suunnilleen Ranskan–Preussin sotaan vuonna 1871. Sen keskeisiä vaikuttajia olivat Giuseppe Garibaldi ja Savoijin kuningas Viktor Emanuel II.


title: Italian yhdistyminen

text: Nuori Italia -järjestön tavoitteena oli Italian vapauttaminen Itävallan hallinnasta. Ranskan hävittyä Napoleonin sodat järjestettiin vuonna 1815 Wienin kongressi, joka piirsi uudelleen Euroopan rajat. Kongressi jakoi Italian niemimaan pieniin osiin. Pohjois-Italian Lombardia ja Venetsia tulivat osaksi Itävaltaa ja muu osa nykyistä Italiaa jaettiin kuuteen valtioon, jotka olivat Sardinian kuningaskunta, Parma, Modena, Toscanan suurherttuakunta, Kirkkovaltio ja Molempain Sisiliain kuningaskunta.


title: Italian yhdistyminen

text: 1800-luvun alkupuolella taiteelliset ja kirjalliset teokset suuntautuivat kohti nationalismia, ehkäpä kuuluisimpia näistä teoksista olivat Alessandro Manzonin "Kihlautuneet", joka julkaistiin vuonna 1827, ja Giuseppe Mazzinin "Nuoren Italian manifesti" vuonna 1831. Vuoden 1840 versiossa "Kihlautuneista" käytettiin standardisoitua versiota Toscanan murteesta.


title: Italian yhdistyminen

text: Yksi tärkeimmistä vallankumouksellista ryhmistä olivat carbonari, salainen järjestö, joka oli perustettu eteläisessä Italiassa 1800-luvun alussa. Järjestö aloitti vallankumouksellisen toiminnan vuonna 1814. Vaikutteensa järjestö oli saanut Ranskan vallankumouksesta. Järjestön jäsenet olivat pääosin keskiluokasta ja älymystöstä.


title: Italian yhdistyminen

text: Yhtenäisyysaate risorgimento sai kannatusta 1840-luvulla myös Sardinian monarkkien Kaarle Albertin ja Viktor Emanuel II:n keskuudessa.


title: Italian yhdistyminen

text: Sisiliassa puhkesi Sisilian kapina kuningas Ferdinand II:ta vastaan tammikuussa 1848. Milanossa vallankumous alkoi 18. maaliskuuta ja itävaltalaisten varuskunta joutui jättämään kaupungin 22. maaliskuuta. Itävallan marsalkka Josef Radetzky piiritti kaupungin, mutta joutui myöhemmin vetäytymään. Pian Piemonten kuningas Kaarle Albert näki tilaisuuden tulleen Italian yhdistämiselle ja julisti sodan Itävallalle. Venetsia irrottautui Itävallasta ja julistautui tasavallaksi 22. maaliskuuta 1848. Piemonten sota Itävaltaa pidetään ensimmäisenä itsenäisyyssotana, joka alkoi 23. maaliskuuta 1848. Itävalta kuitenkin kukisti vallankumoukset kesän 1848 aikana ja Piemonte solmi rauhan hävittyään Novaran taistelun maaliskuussa 1849. Roomassa tilanne kärjistyi vuonna 1849 niin, että Paavi Pius IX joutui pakenemaan kaupungista ja sinne julistettiin Rooman tasavalta. Kaikki Italian kapinalliset kuitenkin kukistettiin.


title: Italian yhdistyminen

text: Camillo Cavour tuli Piemonte-Sardinian pääministeriksi 4. marraskuuta 1852. Krimin sota heikensi Itävallan kansainvälistä asemaa. Tammikuussa 1858 Felice Orsinin murhayritys Napoleon III:ta vastaan käynnisti Sardinian Camillo Cavourin ja Ranskan keisari Napoleon III:n neuvottelut sodasta Itävaltaa vastaan. Toinen Italian itsenäisyyssota syttyi 1859. Vuonna 1860 solmitun sopimuksen mukaan Itävallan tappion jälkeen Sardinia saisi Itävallan Italian alueet, Toscanan ja Emilian. Ranska puolestaan saisi Sardinialta osan sen läntisistä alueista. Sota syttyi, Itävalta hävisi ja sopimus pantiin täytäntöön. Keväällä 1860 Apenniinien niemimaalla oli enää neljä erillistä valtiota. Yksi niistä oli San Marino, joka säilyi ainoana niemimaan hajanaisista, erillisistä valtioista itsenäisenä.


title: Italian yhdistyminen

text: Giuseppe Garibaldi teki sotaretken Etelä-Italiaan, voitti Molempain Sisiliain kuningaskunnan armeijan ja valtasi Sisilian sekä Italian niemimaan eteläosat. Garibaldi luovutti Etelä-Italian Sardinian kuninkaalle Viktor Emanuel II:lle. Italian ensimmäinen kansallinen parlamentti kokoontui 18. helmikuuta 1861, ja se julisti Italian kuningaskunnaksi ja Viktor Emanuelin Italian kuninkaaksi.


title: Italian yhdistyminen

text: Venetsia siirtyi Itävallalta Italialle 1866 niin sanotun kolmannen itsenäisyyssodan yhteydessä.


title: Italian yhdistyminen

text: Heinäkuussa 1870 Ranskan–Preussin sodan alkaessa Napoleon III kutsui komentajansa pois Roomasta. Italian armeija ylitti Raffael Cadornan johdolla Kirkkovaltion rajat 11. syyskuuta 1870. Italian armeija valtasi lyhyen piirityksen jälkeen Rooman 20. syyskuuta 1870. Virallisesti Italian hallitus siirtyi Roomaan heinäkuussa 1871. Paavi vetäytyi Vatikaaniin, josta tuli itsenäinen vuonna 1929.


title: Toni Koivunen

text: Toni Koivunen (s. 27. marraskuuta 1971 Lahti) on suomalainen jääkiekkoilija, pelipaikaltaan keskushyökkääjä. Koivunen pelasi urallaan SM-liigassa yli 800 ottelua. Lisäksi hän kiekkoili uransa aikana Ruotsin, Tanskan ja Ranskan pääsarjoissa. Nykyään hän toimii Iitti Hockeyn valmentajana.


title: Toni Koivunen

text: Koivunen pelasi ensimmäiset miesten ottelunsa kaudella 1988–1989 Kiekkoreippaassa I-divisioonassa. Kaudeksi 1990–1991 Reipas nousi SM-liigaan, ja Koivunen pelasi kauden aikana 37 liigaottelua. Hän pelasi SM-liigassa Reippaassa kolme kautta, kunnes siirtyi kaudeksi 1994–1995 I-divisioona-joukkue SaPKoon, josta hän palasi kesken kauden SM-liigaan, ja Lukkoon.


title: Toni Koivunen

text: Kaudeksi 1995–1996 Koivunen siirtyi JyP HT:hen, Jyväskylään. JyP HT:ssä Koivunen teki myös läpimurtonsa, kun kaudekka 1996–1997 hänelle merkittiin 49 ottelussa 33 tehopistettä. Jyväskylässä Koivunen pelasi lopulta viisi kautta. Hän siirtyi kaudeksi 2000–2001 Bluesiin, jossa Koivunen joutui tyytymään pienempään rooliin kuin JYPissä. Koivunen pelasi Bluesissa lähinnä joukkueen kolmoskentässä. Kauden jälkeen hän palasi Lahteen ja Pelicansin riveihin.


title: Toni Koivunen

text: Pelicansissa Koivunen nousi joukkueen kapteeniksi. Hän vaihtoi Pelicansin kaudeksi 2002–2003 Ruotsin Elitserien Timrå IK:hon, jonka kanssa teki kahden vuoden sopimuksen. Timråssa Koivunen pelasi reilun kauden, sillä kausi 2003–2004 käynnistyi häneltä huonosti, ja seurajohto antoi hänelle luvan etsiä uutta seuraa. Koivunen palasikin Pelicansiin. Pelicans jumittui kuitenkin SM-liigassa sarjan viimeiseksi, ja joukkue alkoi kesken kauden luopua pelaajistaan. Aivan SM-liigan siirtorajan lopulla Koivunenkin vuokrattiin JYPiin.


title: Toni Koivunen

text: Koivunen aloitti jälleen kauden 2004–2005 Pelicansissa. Kausi sujui Koivuselta huonosti, sillä hän teki vain seitsemän pistettä. Seuraavalla kaudella Koivunen kuitenkin teki jälleen 23 pistettä, ja kaudella 2007–2008 hän teki uudeksi piste-ennätyksekseen 4+36. Kaudella 2008–2009 Koivunen joutui olkapääleikkaukseen lokakuussa 2008, ja joutui useaksi kuukaudeksi sivuun joukkueen kokoonpanosta.


title: Toni Koivunen

text: Lokakuussa 2009 Koivunen pelasi 800. SM-liigan runkosarjaottelun, ja hänestä tuli kuudes tuon rajapyykin ylittänyt liigakiekkoilija. Aktiivipelaajista vain Marko Tuulolalla ja Jan Latvalalla on enemmän pelejä tilillään. Pari kuukautta myöhemmin Pelicans purki Koivusen sopimuksen. Hän siirtyi joulukuussa 2009 loppukaudeksi Tanskan pääsarjan Herning Blue Foxiin. Hän voitti Tanskassa pronssia.


title: Toni Koivunen

text: Kaudeksi 2010–2011 Koivunen siirtyi Ranskan pääsarjan Morzine-Avoriaziin. Koivunen pelasi Morzinessa kaksi kautta, ja jälkimmäisellä kaudellaan hän toimi lisäksi valmennusryhmässä. Hän ilmoitti lopettavansa uransa keväällä 2012.


title: Toni Koivunen

text: Koivunen on pelannut kaksi kertaa junioritasolla Suomen maajoukkueessa arvokisoissa. Ensimmäisen kerran hän edusti Suomea 18-vuotiaiden EM-kilpailuissa 1989, jolloin Suomi sijoittui pronssille. Nuorten maailmanmestaruuskilpailuissa Koivunen pelasi Suomen puolesta 1991.


title: Jouko Puhakka

text: Jouko Yrjö Puhakka (5. toukokuuta 1922 Kontiolahti – 4. helmikuuta 2002 Joensuu) oli pohjoiskarjalainen kirjailija. Hän on tunnettu nuortenkirjoistaan, kalastustarinoistaan ja näytelmistään, erityisesti 1960-luvun lopun maaltamuuttoa kuvaavasta näytelmästä "Hyvästi, Mansikki" (1969), jonka kantaesitys oli Joensuun kaupunginteatterissa. Pro Finlandia -mitalin hän sai 1972.


title: Jouko Puhakka

text: Ennen kirjailijanuraansa hän toimi muun muassa myllärinä ja ammattikalastajana muun muassa Höytiäisellä. Hän osallistui 17-vuotiaana vapaaehtoisena talvisotaan ja haavoittui sodassa.


title: Studväst

text: Studväst oli Yrkeshögskolan Sydvästin opiskelijakunta. Sen toimipaikka oli Tammisaaressa, mutta sillä oli myös Turussa pieni toimisto. Opiskelijakunnan johto koostui vuosittain valituista viidestä jäsenestä ja puheenjohtajasta, joiden lisäksi opiskelijakunnalla oli palkattu pääsihteeri. Opiskelijakunnalla oli alayksiköt Turussa, Tammisaaressa ja Helsingissä, joista jokaisella on myös omat hallituksensa.


title: Studväst

text: Kun Yrkeshögskolan Sydväst vuonna 2010 yhdistettiin Svenska yrkeshögskolanin kanssa Noviaksi, yhdistettiin myös Studväst osaksi Noviumia.


title: Chris Fehn

text: Christopher Michael Fehn (s. 24. helmikuuta 1972) on metalliyhtye Slipknotin lyömäsoittaja. Hän laulaa myös taustalauluja uusimmilla levyillä. Fehn käyttää aina pinokkio-maskiaan, jossa on yleensä vetoketju suun kohdalla. Yhtyeellä on myös toinen lyömäsoittaja, Shawn Crahan.


title: Suutari

text: Suutari on käsityöläinen, joka korjaa ja valmistaa kenkiä. Suutarinverstas kuului ennen vanhaan yleensä jokaiseen kylään. Jotkut suutarit valmistivat kenkänahat itse. Kaupungeissa oli suurempia suutarinverstaita, joissa oli suutareita palkollisina. Kenkää tehtäessä nahka vedettiin puusta valmistetun ”jalkamuotin”, ns. lestin päälle ja neulottiin kokoon erityisellä suutarin kaksisilmäisellä neulalla, jolla voidaan neuloa kaksisuuntaisesti. Myös pohjat tehtiin nahasta ja kiinnitettiin neulomalla. Nahka piti rei´ittää ennen neulomista erityisellä terävällä piikillä ns. naskalilla. Neulomiseen käytettiin pikilankaa.


title: Suutari

text: Suomessa nahkurin työt ja eläimen muokkaaminen valmiiksi jalkineeksi asti on kuulunut 1600-luvulle saakka suutarille. Myöhemmin suutarin ja nahkurin työt eriytyivät omiksi ammateikseen.


title: Suutari

text:
Suutarin ammatin voi nykyään jakaa kahteen ryhmään.
1. Pikasuutari, jonka periaatteena on , että kaikki korjaustyöt tehdään asiakkaan odotellessa. Yleisimmät työt ovat korkolapun ja puolipohjan vaihtoja.
2. Suutari. Suutari valmistaa liikkeessään kenkiä, laukkuja, vöitä tai muita nahkatuotteita mittatilaustöinä. Suutari korjaa rikkoontuneet nahkatuotteet ja muodontaa tuotteita asiakkaan käyttötarkoituksen mukaan.


title: Suutari

text:
Koska nykyään on käytössä monia erilaisia materiaaleja; kumit, muovit, nahat, keinoaineet, tekstiilit ja muut materiaaliyhdistelmät, ovat suutarin työskentelymenetelmät muuttuneet suuresti entiseen verrattuna. Suutarin työ on edelleen käsityötä.
Rajasuutari oli ammattikuntalaitoksen aikana mestarintutkintoa suorittamattoman suutarin nimitys.


title: The Distillers

text: The Distillers on entinen yhdysvaltalainen punk rock -yhtye, joka toimi vuosina 1998-2006. Yhtyeen kokoonpano muuttui alun jälkeen useaan otteeseen, ja ainoa pysyvä jäsen oli yhtyeen perustaja Brody Dalle. Hän myös kirjoitti yhtyeen kaikkien kolmen albumin kappaleet.


title: The Distillers

text: Brody Dalle perusti maaliskuussa 2007 yhdessä Tony Bevilacquan ja Alain Johanneksen kanssa uuden yhtyeen, Spinneretten.


title: Sanna Tahvanainen

text: Sanna Tahvanainen (s. 13. toukokuuta 1975) on suomalainen ruotsiksi kirjoittava kirjailija. Hän toimii myös Hufvudstadsbladetin kolumnistina.


title: Sanna Tahvanainen

text: Tahvanainen on opiskellut kirjallisuutta Åbo Akademissa sekä tanskalaista kirjallisuutta ja naistutkimusta Aarhusin yliopistossa. Hän on koulutukseltaan filosofian maisteri kirjallisuustieteestä.


title: Sanna Tahvanainen

text: Tahvanaisen esikoisteos, runokokoelma "Fostren", ilmestyi vuonna 1994 hänen ollessaan 19-vuotias. Hän on kirjoittanut myös kolumneja, romaaneja, näytelmiä, kuunnelmia ja lastenkirjan.


title: Sanna Tahvanainen

text: Tahvanainen asui yli kymmenen vuotta Maarianhaminassa, mistä hän muutti Helsinkiin vuonna 2013. Hänen perheeseensä kuuluu mies ja tytär.


title: Mauno Mäkelä

text: Mauno Ilmari Mäkelä (7. maaliskuuta 1916 Helsinki – 17. lokakuuta 1987 Helsinki) oli suomalainen elokuvatuottaja. Hän esiintyi kahdesti myös näyttelijänä, elokuvissa "Iskelmäketju" vuodelta 1959 ja "Luottamus" vuodelta 1976.


title: Mauno Mäkelä

text: Mäkelän vanhemmat olivat toimitusjohtaja Väinö Mäkelä ja Anna Lindfors. Hän valmistui ylioppilaaksi Tampereen suomalaisesta yhteiskoulusta 1935. Teknillisestä korkeakoulusta hän valmistui diplomi-insinööriksi vuonna 1940."tuottajana, ellei erikseen mainittu"


title: Lesti

text: Lesti on jalkineen sisällä sitä tehtäessä tai säilytettäessä käytettävä tuki. Lesti valmistetaan yleensä puusta, esimerkiksi koivusta.


title: Lesti

text: Kenkää tehtäessä suutari venyttää kengän päällisen, johon kenkä ommellaan kokoon. Lesti vedetään kengän valmistuttua pois kengän sisältä. Lestin avulla saadaan erittäin hyvin jalkaan sopiva kenkä.


title: Lesti

text: "Lepolestejä" käytetään valmiin kengän muodon säilyttämiseen, hajun poistamiseen ja kuivattamiseen. Lepolestit asetetaan kengän sisään käytön jälkeen.


title: Lesti

text: Sanonta ”Suutari pysyköön lestissään” tarkoittaa, että ”kukin tehköön vain sitä mihin pystyy, pitäköön huolen vain omista asioistaan”.


title: Idel-Ural

text: Idel-Ural (t. Volga-Ural) oli lyhytaikainen yritys luoda valtio Volgan (tataariksi Idel) ja Uralvuoriston tienoille Venäjän helmikuun vallankumouksen jälkeen vuonna 1917. Hankkeen johdossa olivat islaminuskoiset Volgan tataarit, mutta siihen osallistuivat myös alueen muut kansat. Hankkeen tavoitteena ei ollut luoda kansallista valtiota vaan tavoitteena oli koota alueen muhamettilaiset kansat – jotka pääasiassa olivat turkinsukuisia – yhteen.


title: Idel-Ural

text: Nimitys "Idel-Ural" otettiin käyttöön vasta Venäjän vallankumousvuosina. Esihistoriallisina aikoina turkkilaisten heimojen asuinpaikat olivat olleet paljon lännempänä ja etelämpänä Mustanmeren pohjoispuolen suurilla aroilla.


title: Idel-Ural

text: Heti helmikuun vallankumouksen tapahduttua muhamettilaiset ryhtyivät toimenpiteisiin oman kansallisuutensa ja uskonvapautensa turvaamiseksi. Toukokuussa 1917 muhamettilaiset pitivät Moskovassa yleisen edustajakokouksen, johon ottivat osaa Volgan, Kaukasian ja Krimin tataarit, baškiirit, kirgiisit, turkmeenit sekä Hivan ja Buharan edustajat. Turkkilaissukuisen väestön etujen suojaaminen oli kuitenkin liian vaikea tehtävä. Aluekysymys oli mahdoton ratkaista, ja itsenäisyyttä näin hajanaiselle väestölle mahdoton saavuttaa. Silti turkkilaisten kongressi hyväksyi päätöslauselman kaikkien turkkilaisten alueiden autonomiasta ja erillisen turkkilaisen sotaväen muodostamisesta.


title: Idel-Ural

text: Kokouksen puheenjohtajaksi valitun Sadri Maksudin ehdotuksesta päätettiin asettaa hankkeelle yhteinen johto ja ruveta järjestämään eri turkkilais-tataarilaisia alueita paikallisiksi ”valtioiksi” siten, että itsehallintoon kuuluisi toisissa vain kulttuuri- ja kansanvalistustyö, toisissa taas myös maantieteellinen itsenäisyys ”Venäjän liittotasavallassa”.


title: Idel-Ural

text: Tavoitteiden saavuttamiseksi pidettiin seuraava kongressi Kazanissa heinäkuussa 1917. Kokouksessa olivat edustettuina Volgan ja Uralin tataarit (Simbirskistä ja Samarasta Permiin ja Siperiaan asti) sekä baškiirit. Siten tämä kokous edusti rajallista, alueellisesti ehyttä aluetta, jossa asui yhteensä noin 6,5 miljoonaa asukasta. Alueen väestöä yhdisti myös yhteinen hengellinen päällikkö, Ufassa asuva mufti, sekä tataarien ja baškiirien hyvin läheiset kielet. Suunnitellun alueen väestöstä 60 % olisi ollut tataareja ja baškiireja, 40 % venäläisiä ja suomensukuisia kansoja, etupäässä udmurtteja ja mareja.


title: Idel-Ural

text: Itse Kazanin kongressi jakautui kolmeen osaan: (1) Venäjän muhamettilaisten valtuutettujen kongressiin, (2) Venäjän muhamettilaisten hengellisten järjestöjen kongressiin ja (3) sotilaallisten järjestöjen edustajien kongressiin (Askeri Šura). Yhteisistunnossaan nämä julistivat elokuun 4. (vanhaa ajanlaskua 22.7.) Idel-Uralin autonomian ja päättivät perustuslakia säätävän kansalliskokouksen kokoonkutsumisesta.


title: Idel-Ural

text: Tämän tataarilais-baškiirilaisen valtion eduskunta valittaisiin Ufassa, ja se hallitsisi islaminuskoista väestöä kaikissa uskontoa ja kansanvalistusta koskevissa asioissa. Näin saataisiin kolme eri ministeriötä: (1) hengellinen ministeriö, (2) kansanvalistusministeriö ja (3) kansallisen omaisuuden eli "vakuf"-ministeriö. Ylimpänä alueen (eli valtion) johtajana olisi presidentti, jolle hyväksyttiin nimitys "reis". Tämän sivistyksellis-kansallisen itsenäisyyden yhtenä mallina oli Itävalta-Unkarissa kehitetyt tavat, joille mm. Kerenski oli antanut kannatuksensa.


title: Idel-Ural

text: Päätösten toteuttaminen annettiin 12-miehiselle kollegiolle, jonka puheenjohtajana toimi Maksudi. Kollegio kokosi syksyn aikana uutta, virallisesta suuresti eriävää tilastollista aineistoa väkilukusuhteista ja kouluoloista sekä teki näiden perusteella ehdotuksia uudeksi piiri- ja aluejaoksi. Se laati tataarilaista väestöä varten vaalilain ja määräsi vaalilautakunnat. Se kehotti myös kokoamaan kaikkialla vaalipäivänä varoja tataarikansan yhteistä asiaa varten.


title: Idel-Ural

text: Kansalliskokous kokoontui ensimmäisen kerran 120 jäsenisenä kansanedustuslaitoksena 22. marraskuuta (Ramstedtin mukaan 17. päivänä) 1917 Ufassa. Edustajista 30 oli mullia, 20 upseereja. Eduskunnan puhemieheksi ("milli idäräsi reis") valittiin Sadri Maksudi, väliaikaisen kollegion puheenjohtaja. Eräänlaisiksi ministereiksi valittiin Alimdžan Alijev eli Barudi, kazanilainen mulla (kirkollisten asiain ylipäällikkö), asianajaja Nadžib Kurbangalijev (kansanvalistusministeri), Sheih-ulla Alkin (kansallisen omaisuuden hoitaja eli "vakuf"-ministeri). Istuntokausi kesti (yhteensä 52 päivää) seuraavan tammikuun 10. päivään (Ramstedtin mukaan 9:een), minä aikana se valmisteli kansallisen kulttuuriautonomian perustuslait ja hyväksyi ehdotuksen Idel-Uralin autonomisen osavaltion muodostamisesta.


title: Idel-Ural

text: Eduskunta päätti toistaiseksi – kunnes olot vakiintuisivat – pitää yllä omaa sotaväkeä ja omaa hallitusta. Se perusti viisi rykmenttiä. Näistä viidestä kaksi oli Kazanissa (ratsuväkiosasto ja jalkaväkiosasto), Ufassa oli tarkkampujarykmentti ja Orenburgissa jalkaväkirykmentti. Viides rykmentti syntyi Suomessa, jossa sodan päättyessä oli runsaasti tataareja; päästyään kotiseudulleen he liittyivät yhteen ja muodostivat ”suomalaisen jalkaväkirykmentin”. Myös Romanian rintamalla Odessassa oli muodostunut tataarirykmentti (joka paisui kokonaiseksi divisioonaksi). Se ehti kuitenkin vain Krimille asti, jossa se liittyi Krimin tataarien joukkoihin taistelussa punaisia vastaan.


title: Idel-Ural

text: Bolševikkien valtaanpääsy marraskuussa 1917 vaikeutti suuresti Idel-Uralin toimintaa. Bolševikkihallitus solmi rauhan Saksan kanssa Brest-Litovskissa 3. maaliskuuta 1918, mikä mahdollisti voimien suuntaamiseen mm. Idel-Uralin hanketta vastaan. Huolimatta uuden hallinnon kaikkien kansojen itsemääräämisoikeutta tukevasta julistuksesta, bolševikit hyökkäsivät Ufaan, jossa sijaitsi Milli Šuran (Kansallisneuvoston) päämaja, ja Kazaniin, jossa sijaitsi Askeri Šuran (Sotilaallisten järjestöjen neuvoston) päämaja. Jokaisessa tataarilaisessa piirikunnassa oli jo oma edustajisto, ja yhteisellä hallituksella oli käytettävänään myös sotajoukko. Bolševikit vaativat sekä paikallisia vallanpitäjiä että Ufan hallitusta demobilisoimaan nämä sotajoukot ja lopettamaan kaiken valtiollisen toiminnan. Milli Šura ja Askeri Šura onnistuivat suojelemaan maata vain huhtikuun puoliväliin asti. Häviön aiheutti suurelta osalta turkkilaisia joukko-osastoja komentavien venäläisten upseerien kavallus.


title: Idel-Ural

text: Bolševikit suostuttelivat Idel-Uralin johtoa antautumaan sillä, että ei kajottaisi tataarien kirkollisiin asioihin, ei heidän kansallisiin varoihinsa eikä hätyytettäisi heidän hallituksensa ja eduskuntansa jäseniä. Käytännössä tataarien hallitus oli punaisten piirittämä, eikä valkoiselta puolelta kuulunut apua, koska venäläisten keskuudessaan oli meneillään omat puoluekiistat. Tässä tilanteessa Idel-Uralin hallitus laski sotaväkensä hajalle. Lupauksistaan huolimatta bolševikit alkoivat takavarikoida tataarihallituksen ja yksityisten omaisuutta. Huhtikuussa 1918 entisen tataarilaisen hallituksen jäsenet ja virkailijat vangittiin. Sheih-ulla Alkin joutui virumaan vankikoppiin, kunnes karkasi Siperiaan, ja Maksudin onnistui päästä pakoon.


title: Idel-Ural

text: Maksudi päätyi jo vuonna 1918 Suomeen, jossa hän sai hyvän vastaanoton Suomen ulkoministeri Carl Enckelliltä, joka muisti hänen toimensa kansallisen itsemääräämisoikeuden ja Suomen perustuslaillisten oikeuksien puolustamiseksi Venäjän duumassa. Maanpaossa ollut entinen presidentti tapasi myös Viron johtoa, ennen kuin vuonna 1919 jatkoi matkaansa Ruotsiin, Saksaan ja Ranskaan, hakien länsimaiden tukea Idel-Uralille.


title: Idel-Ural

text: Myös muita hankkeen eri tehtävissä toimineita johtomiehiä tuli Suomeen poliittisina pakolaisina vuonna 1918: Yusuf Akçura, Ayaz Ishaki, Musa Carullah Bigi, Zeki Velidi, Alincan Idris, Abdullah Battal ja Pietarin entinen imaami Lutfi Ishaki.


title: Idel-Ural

text: Kesäkuussa 1918 tšekkiläiset sotavangit nousivat bolševikkeja vastaan. Näin muodostunut tšekkiläislegioona valloitti mm. elokuun alussa Simbirskin ja 23.8. Kazanin bolševikeilta. Näihin tšekkeihin (ja slovakkeihin) yhtyi heti tataarilaisia, baškiirilaisia ja venäläisiä joukko-osastoja. Ennen pitkää tämän sotajohdon alaisista joukoista muhamettilaiset olivat enemmistönä. Näin Idel-Ural sai tilaisuuden järjestäytyä vielä uudestaan, ja Kansalliskeskus (Milli Šura ja Askeri Šura) sopi syyskuussa Ufassa kokoontuneen Venäjän valtakunnan neuvoston ja Venäjän perustuslakiasäätävän kansalliskokouksen ("Utšred sobranie") edustajien asettaman Direktoriohallituksen kanssa aseellisesta yhteistoiminnasta bolševikkeja vastaan sillä ehdolla, että Venäjän (valkoinen) hallitus tunnustaa Idel-Uralin itsemääräämisoikeuden. Tšekkien ja slovakkien johtajat eivät paljoakaan välittäneet turkkilais-tataarilaisten toivomuksista; alkoi riita tšekkien, venäläisten ja tataarien välillä. Samalla myös bolševikkien sotaonni kuitenkin taas kääntyi syyskuussa. He valloittivat syyskuun 7. päivä Samaran, 10. päivä Kazanin ja 12. päivä Simbirskin.


title: Idel-Ural

text: Joulukuussa 1918 punaisia vastaan taistelevien valkoisten johtoon nousi amiraali Koltšak. Hän ei tunnustanut Idel-Uralin kansalliskeskusta ja meni niin pitkälle, että yritti vangituttaa kansalliskeskuksen jäsenet, mm. muftin, muhamettilaisten hengellisen päämiehen. Tällainen kohtelu avasi bolševikeille tien lopullisesti Idel-Uraliin. Lisäksi tataarilais-baškiirilaiset sotajoukot käänsivät aseensa Koltšakia vastaan.


title: Idel-Ural

text: Nykyisin termiä "Idel-Ural" käytetään itsenäisyydestä haaveilevien tataarien keskuudessa.


title: Naskali

text: Naskali on suutarin käyttämä erityistyökalu, piikki, jolla ennen ompelua rei’itetään nahka. Naskaleita on kahta tyyppiä, suora ja käyrä. Suoraa naskalia käytettiin kengän pohjan reikien tekemiseen ja käyrää muiden, esimerkiksi saapasvarren saumojen reikien tekemiseen.


title: Naskali

text: Jäänaskaliksi sanotaan piikkityökalua, jolla pelastaudutaan, kun on pudottu jäihin.


title: Naskali

text: "Sanonta: Pieniä poikia kutsutaan pojannaskaleiksi viitaten lähinnä lyhyeen ja jämäkkään pohjanrei’itysnaskaliin."


title: Fredrik Idestam

text: Knut Fredrik Idestam (28. lokakuuta 1838 Tyrväntö – 8. huhtikuuta 1916 Helsinki) oli Nokia Ab:n perustaja ja toimi sen toimitusjohtajana vuosina 1871–1895.


title: Fredrik Idestam

text:
Idestam syntyi Tampereen masuunin omistajan, vuorimestari Gustaf Idestamin poikana. Idestam oli sinnikäs ja ennakkoluuloton. Hän oli Saksan matkallaan saanut tietoonsa menetelmän, jolla puusta valmistetaan paperia. Tämä aiempaa edullisempi menetelmä kyllä jo tunnettiin Suomessa, mutta vasta Idestam rohkeni ottaa sen käyttöön. Filosofian maisteri ja vuori-insinööri Fredrik Idestam perusti ensimmäisen puuhiomotehtaansa Tampereelle vuonna 1865. Kyseistä vuotta on myös pidetty Nokia Oyj:n historian alkupisteenä. Idestam kävi esittelemässä puuhiomokekeksintöään Pariisin maailmannäyttelyssä vuonna 1867 ja voitti sillä pronssia. Idestamin menetelmä levisi Suomessa nopeasti. Sitä hyödynsi muun muassa G. A. Serlachius.
Idestam perusti toisen tehtaansa vuosina 1868–1869 Nokialle ja hankki yhtiönsä omistukseen Nokian kartanon maita. Vuonna 1871 hänen tehtaistaan muodostettiin osakeyhtiö nimeltään Nokia Aktiebolag, ja Idestam pysyi yhtiön toimitusjohtajana vuoteen 1895.


title: Fredrik Idestam

text: Tehtaan ensimmäisen paperikoneen myötä vuonna 1880 Idestam laajensi yhtiön tuotantoa puuhiokkeesta paperiin. Häntä pidetäänkin puuta raaka-aineena käyttävän paperiteollisuuden isänä Suomessa. Hän perusti Nokialle myös Suomen ensimmäisen sulfiittiselluloosatehtaan vuonna 1885. Idestam toimi myös Suomen Paperiyhdistyksen hallituksen puheenjohtajana ja toimitusjohtajana vuosina 1892–1903.


title: Kumertau

text: Kumertau (, ) on noin 62 800 asukkaan kaupunki Baškortostanin tasavallan eteläosassa Venäjällä, 250 kilometriä tasavallan pääkaupungista Ufasta etelään. Paikallishallinnollisesti se muodostaa oman kaupunkipiirinsä, jossa kaupungin lisäksi on noin 4  000 maaseutuasukasta.


title: Kumertau

text: Asukasluvun kehitys:


title: Kumertau

text: Kumertau perustettiin vuonna 1947, siitä tuli piirin hallintokeskus vuonna 1949 ja kaupunki vuonna 1953.


title: Uinnin lyhyen radan Euroopan-mestaruuskilpailut 2001

text: Uinnin lyhyen radan Euroopan-mestaruuskilpailut järjestettiin vuonna 2001 viidennen kerran. Kilpailut pidettiin Belgian Antwerpenissä Wezenberg Swimming Poolissa 13.–16. joulukuuta. Kilpailujen järjestäjänä toimi Euroopan uimaliitto LEN.


title: Meleuz

text: Meleuz (, ) on noin 60 000 asukkaan kaupunki ja Meleuzin piirin hallinnollinen keskus Baškortostanin lounaisosassa Venäjällä. Se sijaitsee Belajan varrella 205 kilometriä tasavallan pääkaupungista Ufasta.


title: Kuningas Ottokarin valtikka

text: Kuningas Ottokarin valtikka () on belgialaisen sarjakuvataiteilija Hergén piirtämä ja käsikirjoittama kahdeksas Tintti-albumi. Se ilmestyi alun perin mustavalkoisena jatkotarinana belgialaisessa "Le Petit Vingtième" -sanomalehdessä vuosina 1938–1939. Vuonna 1939 tarina julkaistiin 106-sivuisena albumina, ja myöhemmin vuonna 1947 ilmestyi uudelleenpiirretty ja väritetty 62-sivuinen albumi. Kun Hergé valmisteli vuonna 1947 julkaistua tarinan uudelleenpiirrettyä versiota, häntä avusti "Blake ja Mortimer" -sarjakuvan tekijä Edgar Pierre Jacobs.


title: Kuningas Ottokarin valtikka

text: "Kuningas Ottokarin valtikka" on ensimmäinen suomeksi painettu Tintti-tarina, ja WSOY julkaisi sen vuonna 1961 nimellä "Ottokarin valtikka". Vuonna 1974 Zoom-lehti julkaisi sen 16-osaisena jatkosarjana, myös nimellä "Ottokarin valtikka". Myöhemmin Otava julkaisi kyseisen albumin vuonna 1977 "Tintin seikkailut" -sarjan 19. osana ja antoi sille uudeksi nimeksi "Kuningas Ottokarin valtikka". Otava on tehnyt "Kuningas Ottokarin valtikasta" neljä painosta, joista uusin on vuodelta 2000.


title: Kuningas Ottokarin valtikka

text:
Tarinan juoni sai vaikutteita 1930-luvun loppupuolen Euroopan tapahtumista ja sillä on poliittista sanomaa. Esimerkiksi Teräskaartin johtajan Müsstlerin nimi on yhdistelmä Mussolinista ja Hitleristä. Teräskaarti taas viittaa romanialaiseen Rautakaartiin. Kertomus on sisällöltään natsivastainen ja kritisoi kansallissosialistisen Saksan laajentumispyrkimyksiä, kuten Itävallan liittämistä Saksaan vuonna 1938. Tarinassa Tintti yrittää estää fasistisen Bordurian tukeman Teräskaarti-puolueen johtajan Musstlerin suunnitelmat liittää rauhanomainen Syldavia osaksi Borduriaa.
Sarjakuvassa esiintyvä Kropowin linna on saanut ulkoasuunsa tunnistettavia vaikutteita Suomen Olavinlinnasta.


title: Kuningas Ottokarin valtikka

text: Tarina saa alkunsa, kun Tintti löytää puistonpenkiltä unohtuneen salkun ja palauttaa sen omistajalleen, professori Nestor Halambiquelle. Professorin kotona Tintti huomaa, että Halambique on sigillografi eli sinettien tutkija. Halambique esittelee Tintille mittavaa sinettikokoelmaansa, johon kuuluu Syldavian kuningas Ottokar IV:lle kuulunut sinetti. Pian tämän jälkeen Tintti huomaa, että salaperäiset miehet tarkkailevat häntä ja Halambiquea. Kun Tintti yritetään murhata pommilla, hän epäilee tapauksen liittyvän syldavialaisiin ja matkustaa Halambiquen kanssa Syldaviaan.


title: Kuningas Ottokarin valtikka

text: Lentomatkan aikana Tintti lukee esitteestä, että mikäli Syldavian kuningas menettää valtikkansa, hänen on lain mukaan luovuttava vallasta. Syldaviassa Tintille paljastuu, että Halambique oli osallisena piireissä, jotka suunnittelevat valtikan varastamista. Tintti tapaa lopulta eversti Boriksen, kuninkaan adjutantin, ja kertoo tälle uhkaavasta salaliitosta. Mutta Boris uskotteleekin Syldavian nykyiselle kuningas Muskar XII:lle Tintin olevan vain ”nuori anarkisti”. Lopulta Tintti tapaa kuninkaan uudestaan ja onnistuu vakuuttamaan tämän Boriksen osallisuudesta salaliittossa. Kuningas ja Tintti saapuvat kuninkaalliseen aarrekammioon, missä he huomaavat valtikan kuninkaallisena valokuvaajana toimivan Halambiquen varastaneen valtikan. Tintti jahtaa valtikan varastaneita salaliittolaisia, ja Syldavian ja Bordurian rajalla hän saa valtikan itselleen. Hän myös saa selville, että valtikan varastaminen on osana bordurialaisten suunnitelmaa valloittaa Syldavia.


title: Kuningas Ottokarin valtikka

text: Tintti varastaa bordurialaisille kuuluvan Messerschmitt Bf 109 -hävittäjän ja lentää sillä takaisin Syldaviaan. Syldavian ilmatilaan saavuttuaan kone joutuu syldavialaisen ilmatorjunnan tuhoamaksi, mutta Tintti onnistuu pelastautumaan laskuvarjolla. Kun Tintti lopulta saapuu Syldavian pääkaupungin Klowin kuninkaanlinnaan ja valtikka palautetaan takaisin kuninkaalle, salaliitto paljastuu syldavialaisen, borduurimielisen Teräskaarti-puolueen johtajan Müsstlerin suunnittelemaksi. Kuningas määrää Müsstlerin ja muut salaliittolaiset vangittaviksi, ja määrää syldavialaisia joukkoja Syldavian ja Bordurian väliselle rajalle. Borduria kuitenkin vetää omat joukkonsa rajalta ja julkaisee lausunnon, jossa se hämmästelee syldavialaisten ”käsittämätöntä asennoitumista”.


title: Kuningas Ottokarin valtikka

text: Seuraavana päivänä kuningas Muskar XII myöntää Tintille Kultaisen pelikaanin ritariston korkeimman mahdollisen kunniamitalin, Suurpelikaanin ristin. Hänelle selviää myös, että oikea Nestor Halambique oli kaapattu ja että huijari, joka oli yrittänyt varastaa valtikan, oli tämän kaksoisveli, Alfred.


title: Kuningas Ottokarin valtikka

text: Kun Tintti ja Milou palaavat takaisin kotiin lentoveneellä, kone laskeutuu yhtäkkiä mereen. Koneessa olevat Dupont ja Dupond säikähtävät, kunnes he muistavat, että lentovene kykenee laskeutumaan veteen. Tämä huvittaa suuresti etsiväkaksikkoa, mutta kun he astuvat ulos koneesta, he epäonnekseen putoavat veteen.


title: Kuningas Ottokarin valtikka

text: "Kuningas Ottokarin valtikka" sisälsi Bianca Castafioren ensiesiintymisen.


title: Peter Malkin

text: Peter Zvi Malkin (hepreaksi:צביקה מלחין , Tzvika Malkhin) (27. toukokuuta 1927 – 1. maaliskuuta 2005) oli israelilainen agentti, joka oli Mossadin pitkäaikaisin agentti.


title: Peter Malkin

text: Malkin syntyi Zvi Malchinna Zolkiewkassa, Puolassa. Vuonna 1936, juutalaisvastaisuuden alkaessa lisääntyä, hänen perheensä muutti Palestiinaan. Malkinin sisko Fruma ja tämän kolme lasta sekä 150 sukulaista kuolivat holokaustissa.


title: Peter Malkin

text: Malkin oli 27 vuotta Mossadin palveluksessa. Hän oli mukana neuvostovakooja Israel Beerin kaappaamisessa ja entisten natsien rakettisuunnittelijoiden murhaamisessa Egyptissä.


title: Peter Malkin

text: Malkinin kuuluisin operaatio tapahtui 11. toukokuuta 1960, kun Mossadin agentit kaappasivat Adolf Eichmannin Argentiinasta, jonne tämä oli paennut sodan jälkeen. Eichmann oli korkea-arvoinen SS-upseeri, jota pidetään holokaustin pääarkkitehtina. Malkin odotti Eichmannia bussipysäkillä, kun tämä tuli töistä. Malkin meni Eichmannin luokse ja sanoi: ”Hetkinen, hyvä herra”. Sitten Malkin kaatoi Eichmannin maahan, vangitsi tämän ja tunki hänet pakoautoon. Eichmann salakuljetettiin Israeliin, tuomittiin syylliseksi ja hirtettiin vuonna 1962.


title: Peter Malkin

text: Malkin jäi eläkkeelle vuonna 1976 ja alkoi harrastaa taidetta. Hän kirjoitti viisi kirjaa. Malkin vietti viimeiset vuotensa New Yorkissa vaimonsa Ronin ja kolmen lapsensa kanssa.


title: Élie Baup

text: Élie Baup (s. 17. maaliskuuta 1955) on ranskalainen jalkapallovalmentaja ja entinen pelaaja.


title: Élie Baup

text: Hänen pelaajauransa oli varsin vaatimaton, mutta valmennusurallaan Baup on voittanut Ranskan mestaruuden ja Coupe de la Liguen.


title: Élie Baup

text: Kaudeksi 2006–07 Baup siirtyi Toulouse FC:n päävalmentajaksi. Debyttikausi seurassa oli loistelias ja päättyi liigassa upeaan kolmanteen sijaan ja paikkaan Mestarien liigan karsintoihin. Kaudella 2007–08 Baupin kupla kuitenkin puhkesi. TFC oli kuin varjo entisestä eikä edelliskauden maalipyssy Johan Elmander päässyt lähellekään tasoaan. Sarjapaikka säilyi vain niukalla erolla RC Lensiin. Kauden jälkeen Baup saikin odotetusti potkut seurasta.


title: Élie Baup

text: Syyskuussa 2008 Baup palasi valmennustehtäviin, kun FC Nantes Atlantique palkkasi hänet uudeksi päävalmentajakseen erotetun Michel Der Zakarianin seuraajaksi. Baup ei kuitenkaan onnistunut pelastamaan seuraa putoamiselta. Kauden jälkeen hän sai potkut tehtävistään.


title: Élie Baup

text: Heinäkuussa 2012 Baup teki paluun valmentajan tehtäviin kolmen vuoden tauon jälkeen allekirjoitettuaan kaksivuotisen sopimuksen Olympique Marseillen kanssa. Baupin johdolla Marseille pelasi hyvän kauden 2012/13 ja sijoittui hieman odotuksia paremmin liigassa hopealle. Kauteen 2013/14 joukkue lähti haastamaan Paris Saint-Germainia mestaruustaistelussa, mutta tulokset eivät vastanneet odotuksia. Joukkue putosi syyskaudella kärjen vauhdista ja hävisi Mestarien liigassa kaikki Baupin johdolla pelaamansa viisi ottelua. Lopulta 1–0 tappio FC Nantes'lle oli seurajohdolle liikaa ja Baup sai potkut 7. joulukuuta 2013. Seura oli liigassa viidentenä.


title: General MIDI

text: General MIDI (GM) on syntetisaattoreita ja muita MIDI-soittimia varten tehty luokitus, joka on tarkoitettu MIDI-standardin jatkeeksi. MIDI itse antaa protokollan, jonka avulla soittimen antamat nuotit yhdistyvät äänilaitteen tietynkorkuisiin ja pituisiin nuotteihin, ja General MIDI lisää standardiin vaatimuksen 24 nuotin samanaikaisesta polyfoniasta, sekä muita data-viestien määrittelyjä, joista tärkeimpänä 128 soitinäänen standardivalikoima.


title: General MIDI

text: General MIDIn standardoi vuonna 1991 MIDI laitteiden kehittäjien yhdistys (MIDI Manufactures Association) ja Japanin MIDI-standardikomitea, ja siitä on sen jälkeen tullut johtava MIDI-laitteiden standardi.


title: General MIDI

text: Eri valmistajat ovat tehneet omia GM-äänimoduuleitaan, joista selvästi tunnetuin on Roland Sound Canvas moduuli. Roland ja Yamaha ovat myös kehittäneet laajennuksia GM-standardiin (Roland GS ja Yamaha XG). GM-standardin vuonna 1999 hahmoteltuun seuraavaan vaiheeseen on otettu muutamia GS:n ja XG:n jakamia ominaisuuksia.


title: General MIDI

text: General MIDI Level 1 yhteensopivien laitteiden on täytettävä seuraavat vaatimukset:GM yhteensopivien soittimien täytyy myös sisältää seuraavat komennot:


title: General MIDI

text: Eri ohjelmien numeroiden on vastattava seuraavia soitinääniä:Kanava 10 on varattu perkussiosoittimille; kanava soi aina perkussioina riippumatta siitä mitä ohjelmanumeroita siihen lähetetään, ja eri nuotit tulkitaan omina instrumentteinaan:


title: General MIDI

text: GM also specifies which operations should be performed by several controllers:


title: General MIDI

text:
Setting Registered Parameters requires sending (numbers are decimal):
The following global Registered Parameter Numbers (RPNs) are standardised (the parameter is specified by RPN LSB/MSB pair and the value is set by Data Entry LSB/MSB pair):


title: General MIDI

text:
For example: RPN control sequence to set coarse tuning to A440 (parm 2, value 64):
101:0, 100:2, 6:64, 101:127, 100:127


title: Virtuoso

text: Virtuoso on suomalainen klassinen lauluyhtye, joka laulaa tunnettuja "pop- ja klassikkokappaleita". Yhtyeessä on neljä miestä: baritoni Riku Pelo, tenori Roope Pelo, tenori Juhana Suninen ja baritoni Topi Lehtomäki. Heistä Lehtomäki liittyi Virtuosoon baritoni/kontratenori Jouko Enkelnotkon (ent. Uusipaasto) erottua yhtyeestä vuonna 2011.


title: Virtuoso

text: Virtuoson juuret juontavat Helsingin Kaupunginteatterin Miss Saigon-musikaaliin. Rikulla, Joukolla, Juhanalla ja Rikun pikkuveljellä Roopella oli tapana availla ääniään kimpassa ennen esityksiä. 2005 perustettu lauluyhtye sai kutsun levy-yhtiö Emiin saman vuoden kesällä. Neljä suurelle yleisölle tuntematonta laulajaa kokoontui yhdessä tuottaja Risto Asikaisen kanssa studiolle levyttämään kesä-heinäkuussa. Oli tullut aika tuottaa levy uudenlaisen yhtyeen kanssa: klassisilla äänillä varustettu kvartetti tulkitsemassa romanttista viihdemusiikkia suomeksi.


title: Virtuoso

text: Yhtyeen debyyttialbumi Virtuoso julkaistiin 2. marraskuuta 2005. Yllätyksellinen suosio synnytti pojille kovan keikkakysynnän ja ensimmäinen konserttiesiintyminen toteutui Porin Promenadisalissa Pori Sinfoniettan säestämänä maaliskuussa 2006. Virtuoso-levyä myytiin kuukauden aikana n. 28 000 kappaletta. Joulukuussa 2005 Virtuoso vieraili Espoon Länsiautoareenalla belgialaisen laulajan Helmut Lottin konsertissa jossa Helmut Lotti luovutti Virtuosoille Virtuoso-levystä kultalevyt ja vuonna 2009 se saavutti platinalevyrajan joka luovutettiin Palatsiteatterissa Tampereella.


title: Virtuoso

text: Toinen levy Suuren Meren Suolaa julkaistiin lokakuussa 2006 ja pojat olivat päässeet jo keikkailun makuun. ""Tuntui mahtavalta päästä tekemään täysipainoisesti levyjä ja esiintymisiä, niitä asioita, joista oli jo kauan haaveillut ja oli erityisen hienoa, kun saimme kutsuja suomalaisten kaupunginorkestereiden solisteiksi"."


title: Virtuoso

text: 2007 Jouluksi julkaistiin kolmas levy Yö Enkelten - kauneimmat joululaulut, jonka siivittämänä Virtuoso -yhtye teki yhteensä 16 keikkaa ympäri Suomea. Seitsemällä keikalla Virtuosoa säesti Juha Untalan Pop Orchestra: Sama orkesteri, joka soittaa joululevyllä ja johon kuului suurimmissa konserteissa lähes 20 muusikkoa.


title: Virtuoso

text: 2015 Virtuoso julkaisi faneilleen joululahjaksi tunnelmallisen musiikkivideon Natalie-nimisestä mystisestä neitosesta. Kappale on mittatilaustyö Virtuosolle, jossa yhdistyy elokuvamaisuus, keveä herkkyys sekä jylhä mahtipontisuus. Nataliessa kaikki saavat tehdä oman osansa, Virtuoson vaimot mukaan lukien. Kappaleen on säveltänyt, sovittanut ja tuottanut Riku Pelo. Sanoituksesta ja säteilevän kauniista sopraano-äänestä vastaa hänen vaimonsa Riikka Pelo. Juhanan vaimo Nora Honko-Suninen lumoaa kauniilla tanssillaan. Studiotyöskentelystä vastaavat Juhana ja hänen veljensä Kristian Suninen. Videon ohjaajaksi valikoitui kotkalainen Thomas Freundlich, jonka aiemmat työt puhuivat puolestaan. Tälläkin kertaa Thomas sai videon elämään sadunhohtoisen vangitsevana.


title: Virtuoso

text: 2016 Virtuoso julkaisi Natalie levyn. Levy on kokonaan Virtuoson itse tuottama. Yhtye perustettiin n. 13 vuotta sitten ja levy antaa hyvän kuvan Virtuoson monipuolisuudesta ja ehkä myös paikastaan suomalaisessa musiikkikulttuurissa. Levyllä kuullaan sekä cover-versioita tunnetuista kappaleista sekä Juhanan, Rikun ja Roopen omia sävellyksiä. ""Yleisömme on aina ollut vastaanottavaista uuden ja jopa yllättävien kappaleiden suhteen ja koemmekin olevamme vaiheessa jossa tiedämme mitä yleisömme haluaa ja mitä haluamme heille tarjota. Tamperelainen baritoni Topi Lehtomäki liittyi Virtuosoon baritoni/kontratenori Jouko Enkelnotkon (ent. Uusipaasto) erottua yhtyeestä vuonna 2011 ja saimme nyt hänen hienon äänensä taltioitua Virtuoson levylle.""


title: Virtuoso

text: Pianotaitelija Kimmo Ruotsala on toiminut Virtuoson ""luottopianistina"" tai ""pianovirtuoosina"" jo vuosien ajan. Kimmo loihtii pianosta milloin tempperamenttisen orkesterin tai intiimin tangotunnelman, tarvittaessa sormet liukuvat sulavasti koskettimilla luoden kaunneimat sulosoinnut.


title: Virtuoso

text: Jokainen Virtuoson levy on ollut tuotannoltaan hieman erilainen, se kertoo yhtyeen kunnianhimosta ja tarpeesta etsiä aina jotain uutta. Levyjä tehdessään Virtuoso on saanut tutustua kaartiin Suomen parhaita tuottajia, säveltäjiä, sovittajia, sanoittajia, muusikoita ja äänittäjiä.


title: Luettelo Keltaisen kirjaston kirjoista

text: Kustannusyhtiö Tammen Keltainen kirjasto -sarjassa julkaistut kirjat:


title: Vaimot vaihtoon

text: Vaimot vaihtoon ("Wife Swap") on suosittu alun perin englantilainen tosi-tv-formaatti, jossa on yleensä aina kaksi perhettä, joiden äidit vaihtavat keskenään paikkaa kahden viikon ajaksi. Sarjaa nähtiin aivan aluksi Englannissa, josta se formaatti myytiin myös Yhdysvaltoihin. Suomessa sarjaa esittää Nelonen, ja Suomessakin sarjasta on tehty omia jaksoja. Tällä hetkellä (syksy 2006) Suomessa nähdään Yhdysvaltalaisia kolmannen tuotantokauden jaksoja.


title: Lotta (satuhahmo)

text: Lotta on henkilöhahmo ruotsalaisen lastenkirjailija Astrid Lindgrenin kirjoissa. Hänellä on kaksi vanhempaa sisarusta, Janne ja Minnamanna. Lotta tekee paljon kaikenlaista ja aiheuttaa hankaluuksia, mutta on kuitenkin pohjimmiltaan kiltti. Naapurissa asuu ystävällinen Vuorisen täti.


title: Lotta (satuhahmo)

text: Lotasta kertovat seuraavat kirjat:


title: Lotta (satuhahmo)

text: Lotasta on tehty Johanna Haldin ohjaamina kaksi elokuvaa: "Se pikkuinen Lotta" (1992) ja "Lotta muuttaa pois kotoa" (1993).


title: Battlefield 1942: Desert Combat

text:
Desert Combat on pelimuunnos EA:n Battlefield 1942 -pelisarjaan. Muunnelman ovat tehneet Frank Delise, Brian Holinka ja Tim Brophy. Desert Combat siirtää nykyaikaisen sodankäynnin Lähi-itään Yhdysvaltojen ja Irakin väliseen Operaatio Desert Stormiin, eli Persianlahden Sotaan. Peli sisältää useita karttoja sekä 1990- 2000 luvun ajoneuvoja ja aseita.
* (aseettomat kuljettajat-aseidenkäyttäjät-matkustajat)


title: Daltonin veljekset (albumi)

text: Daltonin veljekset on neljäs Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Se julkaistiin suomeksi 1972 Soile Kaukorannan ja Heikki Kaukorannan suomentamana.


title: Daltonin veljekset (albumi)

text: Dean Fenton omistaa pahamaineisen Fenton Townin. Kaduilla tapetaan ihmisiä ja saluunoissa menetetään lukemattomia summia rahaa, joten rahaa tulee Fentonille joka suunnalta. Lucky Luke päättää puuttua peliin ja rauhoittaa tilanteen. Niinpä hän menee kaupunkiin ja pidättää Dean Fentonin. Kaikki asukkaat ja lainsuojattomat muuttavat pois ja Fenton Townista tulee hylätty aavekaupunki. Dean Fenton kertoo vankilassa tarinoita elämästään rikkaana pohattana. Kun Daltonin veljekset erehdyksen seurauksena pääsevät pakenemaan, he Fentonin tarinoiden innoittamana päättävät perustaa uuden kaupungin Fenton Townin raunioista. Daltonit perustavat Dalton Cityn, ja koettavat houkutella kaupunkiin lainsuojattomia tehdäkseen siitä samanlaisen paikan kuin Fenton Town oli aikoinaan. Asia onnistuukin, kunnes Lucky Luke puuttuu peliin ja vangitsee Daltonit ja muut kaupungin asukkaat ja vie heidät vankilaan.


title: Kylmäsavustus

text: Kylmäsavustus on menetelmä kalan tai lihan säilöntään. Säilymistä edistävät savun ainesosaset, kuivuminen, matala lämpötila (17–30 celsiusastetta) ja suola (esimerkiksi merisuola). Savustaminen antaa tuotteelle väriä, tekee siitä savun makuisen ja tuhoaa pieneliöitä. Nykyään savustamisen tärkein merkitys on maun antaminen, kun taas entisaikaan tärkeintä oli pitkä säilymisaika. Tehdasmaisesti prosessi tehdään tunneissa, muutoin 4–5 vuorokaudessa tai jopa 1–3 viikossa.


title: Kylmäsavustus

text: Esikäsittelynä kala perataan, suomustetaan (nahka jää pitämään filettä koossa), fileoidaan, poistetaan ruodot, puhdistetaan ja suolataan. Paksummat kappaleet tarvitsevat pitemmän kypsymisajan.


title: Kylmäsavustus

text: Liha tai kala laitetaan savustusastiaan tai -kaappiin. Savua johdetaan tai kehitetään tilassa. Samalla päästetään ulos kosteaa ilmaa.


title: Kylmäsavustus

text: Prosessi ei tuhoa eikä muuta ravintoaineita paljoakaan. Samoin säilyvät bakteerit ja loiset, joten raaka-aineen on oltava puhdasta ja sopivaa. Lopputuotteen säilytystä ja käyttöohjeita on myös noudatettava.


title: Kylmäsavustus

text: Ohjeita kylmäsavustukseen


title: Iron Maiden Tour

text: Iron Maiden Tour oli Iron Maidenin ensimmäinen kiertue. Iron Maiden oli tätä ennen esiintynyt jo neljä vuotta ympäri Britanniaa, sekä lämmitellyt Judas Priestiä yhtyeen British Steel Tourilla ja osallistunut osalle Metal for Muthas Tourille. Yhtye teki kiertueella ensiesiintymisensä Suomessa Oulun Kuusrockissa. Kierue jäi yhtyeen viimeiseksi Dennis Strattonin kanssa. Kierueen lopussa Adrian Smith liittyi yhtyeeseen.


title: Lännen sirkus

text: Lännen sirkus on järjestyksessä viides Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Se julkaistiin suomeksi 1972 Jouni Tihman suomentamana.


title: Lännen sirkus

text: Kapteeni Erasmus Mulligan on Western Circusin tirehtööri, ja kuin vahingossa Lucky Luke tapaa sirkuksen norsun joka on kävelylenkillään. Erasmus kertoo että kiertue on kesken sillä yhden vaunun pyörän akseli on rikki, joten Lucky Luke päättää auttaa ja joutuu näin sirkuksen menoon mukaan. Pian sirkus joutuu intiaanien hyökkäyksen kohteeksi, mutta Lucky Luken avulla sirkus pystyy torjumaan hyökkäyksen ja pääsee jatkamaan matkaansa. Kiertueen seuraava paikkakunta on Fort Coyote -niminen kaupunki, jonka johtaja Corduroy "Timanttihammas" Zilch ei ole lainkaan tyytyväinen sirkuksen tuloon, sillä se veisi huomion kuuluisalta jokavuotiselta Zilchin Rodeolta. Sirkuksen väestä ja C. Zilchistä tulee välittömästi vihamiehiä, ja Zilch yrittää kaikkia keinoja käyttäen estäen sirkuksen esiintymisen, mutta Lucky Luken onnistuu torjua iskut. Kun esitys pääsee alkuun, intiaanit hyökkäävät ja polttavat sirkusteltan ja kaiken irtaimiston. Sirkuksen esiintyminen Zilchin Rodeossa saa kuitenkin Zilchin ystävät niin hyvälle tuulelle, että Zilch päättää lopulta tehdä sopimuksen yhteistyöstä sirkuksen kanssa.


title: Shaak Ti

text:
Shaak Ti on kuvitteellinen henkilö Tähtien sodan universumissa. Hän esiintyy "" ja "" sekä "Clone Wars" -piirrossarjassa.
__notoc__


title: Shaak Ti

text: Shaak Ti on naispuolinen togrutolainen arvostettu jedimestari. "Kloonien hyökkäys" -elokuvassa hänen roolinsa jäi melko pieneksi Geonosian taistelun aikana, jossa hän oli yksi harvoista hengissä selvinneistä.


title: Shaak Ti

text: Shaak Tia näyttelee kummassakin elokuvassa Orli Shosnan.


title: Shaak Ti

text: Shaak Ti on mukana -pelissä.


title: Shaak Ti

text: Alkuperäisen suunnitelman mukaan Shaak Tin piti kuolla episodi 3:ssa. Force Unleashedin kehitystyön alettua kohtaus, jossa kenraali Grievous tappaa hänet, poistettiin.


title: Tomas Sandström

text: Tomas Sandström (s. 4. syyskuuta 1964 Pietarsaari, Suomi) on pelaajauransa lopettanut suomenruotsalainen jääkiekkoilija. Hän syntyi Pietarsaaressa ruotsinkieliseen perheseen ja muutti sieltä jo lapsena perheensä kanssa Ruotsiin. Hän varttui Fagerstassa Ruotsissa ja aloitti jääkiekkoilun siellä 15-vuotiaana. Oikean laitahyökkääjä tontilla pelannut Sandström pelasi NHL-liigassa vuosina 1985–1999. Pelaajauransa jälkeen hän on toiminut palomiehenä Trelleborgissa.


title: Tomas Sandström

text: Sandström varattiin sijalta 36 New York Rangersiin vuoden 1982 varaustilaisuudessa. Hän pelasi 983 NHL-ottelua, joissa onnistui maalinteossa 394 kertaa ja antoi 462 maalisyöttöä (yhteensä 856 tehopistettä). Hän voitti Stanley Cupin 1997 Detroit Red Wingsissä. Tomas Sandström pelasi Rendez-vous '87 -otteluissa NHL:n tähtijoukkueessa Neuvostoliittoa vastaan.


title: Tomas Sandström

text: Sandströmin veljenpoika Lucas Sandström pelaa myös jääkiekkoa HockeyAllsvenskanin Björklövenissä.


title: Puuhevonen

text: Puuhevonen on puusta valmistettu hevosen muotoinen lasten lelu.


title: Puuhevonen

text: Hevonen on puuleikkikalujen klassikko. Leluna se on tunnettu jo muinoin ainakin Persiassa, Kiinassa ja Egyptissä Euroopan ohella. Kreikasta löydetty puuhevonen on tehty n. 400 vuotta ennen ajanlaskun alkua. Tyyliteltyjen hevosten lisäksi oikeaa eläintä tarkasti kuvaavia puuhevosia on löydetty varhaisimmista ajoista lähtien. Maailman kaikkien aikojen kuuluisin puuhevonen lienee Troijan puuhevonen. Euroopassa on kuvattu 1400-luvun maalaukseen jopa Jeesus-lapsi leikkimässä puisella keppihevosella, jonka pää on veistetty realistisesti. Keskiajalla puinen keppihevonen olikin yleinen lelu.


title: Puuhevonen

text: Saksasta tunnetaan paljon puuhevosten valmistuksesta kertovaa aineistoa, esimerkiksi 1600-luvun alkupuolella Berchtesin alueella tehtiin puuhevosia teollisesti. Nahkalla päällystetyistä puuhevosista löytyy maininta jo vuodelta 1591. Ensimmäiset keinuhevos-versiot puuhevosesta ovat myös 1500-luvulta. Keinuhevosen suunnittelussa tuli ottaa huomioon tasapaino, turvallisuus ja kestävyys. Siksi hevosen vartalo saatettiin tehdä kevyestä puulajista kuten mänty, mutta vartaloa ohuemmat jalat ja jalakset vahvemmasta puusta kuten pyökki tai koivu. Muita versioita puuhevosesta ovat pyörillä tai polkimilla varustetut, samoin kuin köyden päässä vedettävät hevoset. Kolmipyöräiset poljettavat puuhevoset tulivat mukaan leikkeihin 1850-luvun puolivälissä.


title: Puuhevonen

text: Puuhevonen veistetään nimensä mukaan puusta. Hevosen harja ja häntä voidaan tehdä jouhesta, pellavasta, narusta tai köydestä. Keinuhevosessa on istuinosa ja hevosen kaulassa tapit, joista pidetään kiinni keinuttaessa. Siinä voi olla myös kaksi silhuettihevosta ja niiden välissä keinutuolimainen istuinosa. Amerikkalaistyylisessä keinuhevosessa on sen sijaan jousitettu kehikko tai vieteriteline, jonka varassa se keinuu. Tämäntyyppinen ”Safety Rocker” –keinuhevonen kehitettiin Yhdysvalloissa jo 1870-luvulla ja se poikkesi täysin siihenastisesta jalasmallisesta keinuhevosesta.


title: Puuhevonen

text: Puuhevoselle tehtiin usein myös satula, valjaat ja muita tarvikkeita kuten kärryt, reki tai hevostyövälineitä. Puuhevosia tehtiin paitsi kotona, myös puusepän käsityönä, vankiloiden verstaissa Suomessa 1870-luvulta lähtien, samoin kuin teollisesti tehtaissa. Esimerkiksi Niemen lelutehdas, joka perustettiin 1898 Vammalaan, valmisti poljettavia puuhevosia 1950-luvulla ja Jyväskylässä toimivan Juho Jussila Oy:n yksi tunnettu tuote on puinen leikkikalu nimeltään Jukka-varsa.


title: Puuhevonen

text: Lapset leikkivät puuhevosilla hoitaen niitä samoilla periaatteilla kuin oikeita hevosia. Nimi on yksi osoitus tästä periaatteesta, museoiduilla puuhevosilla on sellaisia nimiä kuin Floora, Vappu, Hurra, Veitikka-Liinu ja Poju. Puuhevosilla oli kasvatuksellinen merkitys, onhan hevonen kotieläimistä vanhimpia ja sen hoitaminen ja käyttö huolellisuutta vaativaa työtä. Puuhevosella ratsastamisen voi ehkä myös ajatella totutelleen lapset oikeiden ratsujen käyttöön esimerkiksi tasapainon säilyttämisen ja keinunnan kautta.


title: Apassikanjoni

text: Apassikanjoni on kuudes Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny ja suomentaja Juoni Tihma. Kannen on tehnyt Morris. Kirjasta on tehty myös animaatielokuva.


title: Apassikanjoni

text: Intiaaniasiain toimisto on lähettänyt Lucky Luken ottamaan selvää miksi sota ei ota loppuakseen apassien mailla. Kun Lucky Luke huolehtii ratsuväkirykmentin muonavankkureiden saatosta, Apassikanjonin kohdalla vaunujen kimppuun hyökätään. Komppanian ylimielinen eversti lähettää välittömästi saattueen polttamaan apassien intiaanikylän. Kun rykmentti saapuu Fort Canyon -linnoitukseensa, he huomaavat, että apassit ovat kostoksi kylänsä poltosta hävittäneet linnakkeen maan tasalle. Kun Lucky Luke raivostuu ja ehdottaa everstille rauhan solmimista apassien kanssa, tämä pidättää Lucky Luken, joka onnistuu kuitenkin pakenemaan. Luke liittyy apassien seuraan aikeenaan lopettaa sota, mutta lopulta suunnitelma epäonnistuu, ja Lucky Luke ja eversti ollaan vähällä polttaa elävältä, kunnes selviää, että everstin kadonnut poika onkin oikeasti apassien naamioitunut poppamies. Rauha solmitaan ja sota päättyy.


title: Ilmo

text: Ilmo on suomalainen etunimi, joka nykyisin on lähinnä miehen nimi mutta jota on aikojen saatossa annettu myös naisille. Nimi on mahdollisesti lyhentymä nimestä Ilmari, mutta voi perustua myös karjalaisissa murteissa esiintyvään ihmistä tarkoittavaan sanaan "ilminen". Ilmon nimipäivä on 16. tammikuuta, kuten Ilmarilla.


title: Ilmo

text: Suomessa on Ilmo-nimen saanut 1900-luvun alusta vuoden 2017 loppuun mennessä 1 994 henkilöä.


title: Direct Énergie

text: Direct Énergie (UCI-tunnus DEN) on ranskalainen ammattilaispyöräilytalli, joka kilpailee UCI Professional Continental -tasolla. Ranskalainen sähkön- ja kaasuntuottaja Direct Énergie tuli tallin pääsponsoriksi kaudelle 2016. Joukkueen aiempi pääsponsori oli autovuokrausyritys Europcar. Sitä ennen talli tunnettiin nimellä Bbox Bouygues Télécom. Se osallistui kauteen 2009 saakka UCI ProTour-sarjaan. Kaudelle 2010 UCI ei myöntänyt ProTour-lisenssiä, joten talli kilpaili seuraavat neljä vuotta UCI Professional Continental -tasolla, kunnes nousi World Tour -tasolle 2014. Kaudelle 2016 se putosi jälleen Professional Continental -tasolle.


title: Direct Énergie

text: Talli perustettiin vuonna 1984 nimellä "System U". Talli kuitenkin lopetti toimintansa heti seuraavana vuonna. Vuonna 1986 tallin johto vaihtui ja toiminta käynnistyi uudestaan. Urheilupäälliköksi (Directeur sportif) valittiin valmentaja Cyrille Guimard, joka toi talliin suojattinsa Laurent Fignon'in, joka oli lähellä voittoa vuoden 1989 Ranskan ympäriajossa. Pääsponsorin vaihduttua kaudeksi 1990 talli muutti nimekseen "Castorama".


title: Direct Énergie

text: Vuonna 1992 Guimard nousi tallipäälliköksi ja Bernard Quilfen urheilupäälliköksi. Vuonna 1995 tallipäälliköksi valittiin entinen ammattipyöräilijä Jean-René Bernaudeau. Vuosiksi 1996–1999 talli vetäytyi ammattilaistasolta ja keskittyi kasvattamaan uusia ajajia. Bernaudeau ryhtyi luomaan Vendéen alueelle tasokasta amatööritason pyöräilytallia Vendée U'ta.


title: Direct Énergie

text: Vuonna 2000 talli liittyi ammattilaistallien joukkoon ja muutti nimensä muotoon "Bonjour". Tallin urheilupäällikkönä jatkoi Jean-René Bernaudeau. Vuonna 2003 talli vaihtoi nimekseen ensin "Brioches La Boulangèrere" ja sitten "Bouygues Télécom". Joukkueen pääsponsorina oli tuolloin ranskalainen matkapuhelinoperaattori. Vendée U valmentaa edelleen nuorista ajajia ammattilaisiksi ja Team Europcarin ajajista merkittävä osa on entisiä Vendée U'n jäseniä.


title: Direct Énergie

text: 2000-luvun alkuvuosina talli loi itselleen vahvan imagon nuorten lupaavien ajajien kasvattajana. Muun muassa Fabrice Salanson, Thomas Voeckler ja Sylvain Chavanel ovat ajaneet tallissa. Salansonin menehtyminen sydänkohtaukseen vuonna 2003 oli kova isku tallille. Tästä huolimatta Voeckler piti Ranskan ympäriajon johtajan keltaista paitaa 10 päivän ajan vuoden 2004 ympäriajossa. Voeckler piti samaan aikaan hallussaan myös Ranskan mestarin paitaa ja näin hänestä tulikin kansallinen sankari.